Vesti online / Slobodno Vreme / Putovanja / "Naš" ski-pas važi i u Crnoj Gori\nTo je predviđeno Ugovorom o poslovnoj saradnji koji su na Međurnarodnom sajmu turizma u Beogradu potpisali Javno preduzeće Skijališta Srbije i Skijališta Crne Gore.\nDirektor Skijališta Srbije Dejan Ćika rekao je novinarima nakon potpisivanja ugovora na štandu Skijališta Crne Gore da su Skijališta Srbije već imala potpis ugovor sa Skijalištima Crne Gore, te da današnjim potpisivanjem ugovora nastavljaju dosadašnju uspešnu saradnju.\n- Za nas je regionalna saradnja veoma važna i smatramo da ona doprinosi kako većem zadovoljstvu korisnika naših usluga, tako i omogućava povratnu informaciju o tome kako unaprediti naše poslovanje - rekao je Ćika.\nIzvršni direktor Skijališta Crne Gore Miloš Popović izrazio je zadovljstvo zbog potpisivanja ugovora o zajedničkom ski-pasu, te naveo da je u Crnoj Gori aktivno šest skijališta, a da se grade ski-centri.\n- Tendencija je da budemo jedni od najkonkurentnijih, kako u regionu tako i šire. U naredne četiri godine biće uloženo u infrastrukturu skijališta u Crnoj Gori više od 140 miliona evra - rekao je Popović.\nKaže i da je "Kolašin 1600" novi ski-centar koji je otvoren ove sezone i da je to počcetak jednog velikog projekta za koji kaže da će biti novi biser crnogorskog turizma.


Nadležni 'razumeju kritike', ali ostaju 'Rađaj!' i rime\nIzvor: B92, 14.Feb.2018, 14:13\nBeograd -- Slogani koji bi trebalo da podstaknu rađanje u Srbiji biće korišćeni u kampanjama Saveta za populacionu politiku, uprkos informacijama koje su se pojavile.\nMinistarstvo kulture i informisanja se oglasilo novim saopštenjem povodom izbora i kritika javnosti, a zabuna je nastala pogrešnim tumačenjem teksta saopštenja.\nAgencija Tanjug je objavila vest uz naslov "Komisija odlučila: Još bez slogana za podsticaj rađanja", ali su za B92.net u samom Ministarstvu >> Pročitaj celu vest na sajtu B92 << precizirali da izabrani slogani ostaju\nDodatnu zabunu unela je i činjenica da je saopštenje Ministarstva stiglo nakon oštrih kritika potpredsednice Vlade Zorane Mihajlović.\nU saopštenju se ponavlja da je Komisija odlučila da ne dodeli pojedinačne, već podeljene nagrade, odnosno da izabere šest umesto tri slogana, a kao razlog je navedeno to što "nijedan od predloga ne zadovoljava potrebu da jedna poruka identifikuje složenost problema projektnog zadatka iz Javnog poziva".\nTakođe, saopšteno je da je Komisija odabrala predloge "koje smatra najprihvatljivijim od ponuđenih".\nKako je istakla ministarka, koja je i članica Vladine komisije za populacionu politiku, niko nema pravo da naređuje ženama da rađaju, niti da okrivi žene za stopu nataliteta i da ih doživljava kao nekakve mašine za rađanje.\nPOSLE KRITIKE JAVNOSTI Ministarstvo kulture odustalo od dodele nagrada za slogane o podsticaju rađanja\nMinistarstvo kulture i informisanja saopštilo je danas da je odlučilo da ne dodeli pojedinačne nagrade za radove pristigle na javni poziv za izradu slogana koji bi bio korišćen u kampanji za promociju mera populacione politike sa ciljem podsticaja radjanja u Srbiji...Kako je saopšteno iz tog resora,...


Kragujevac - Kragujevcu 4,9 miliona od Ministarstva omladine i sporta - Vesti iz Kragujevca i Šumadije - Pressek.rs\nKragujevcu 4,9 miliona od Ministarstva omladine i sporta\nKragujevac Utorak, 13. avgust 2019.\nGrad Kragujevac i ovdašnja udruženja građana od Ministarstva omladine i sporta dobiće ukupno 4,9 miliona dinara za realizaciju različitih projekata namenjenih mladim Kragujevčanima.\nZa projekat Novi poslovi za mlade u Kragujevcu, nemanjen poboljšanju zapošljivosti mladih, Grad Kragujevac, Kancelarija za mlade u saradnji sa Udruženjem Business Innovation Programs – BIPS, aplicirali su kod Ministarstva omladine i sporta I dobili ukupno 1.816.689, 50 dinara.\nPored toga, na Javnom konkursu za finansiranje i sufinansiranje programa i projekata za sprovođenje ciljeva Nacionalne strategije za mlade i programa „Mladi su zakonˮ, novac su dobili I Košarkaški klub MBA i Omladina JAZAS Kragujevac.\nKošarkaškom klubu „MBA“ za projekat koji podstiče mobilnost mladih ministarstvo je dodelio 1.756.750 dinara. Omladina JAZAS dobila je 1.330.850 dinara za projekat „Safe surfing“ čija je svrha poboljšanje bezbednosti mladih na interenetu.\n· Utorak, 13. avgust 2019. Vozio 193 kilometra na sat\nPosao za vaspitače u Kragujevcu


Foto: Kancelarija KiM / Vlada Srbije\nU saopštenju OEBS navodi da je pravni okvir za povratak na Kosovo jasan, te poziva sve uključene strane da podrže vladavinu zakona.\nIz Misije OEBS na Kosovu danas su za KoŠev rekli da su u kontaktu sa Dragicom Gašić od njenog povratka u Đakovicu i da pažljivo prate i nadgledaju slučaj.\n- Misija OEBS-a je u kontaktu sa njom od njenog povratka, posebno da bismo joj pomogli i olakšali komunikaciju sa relevantnim zainteresovanim stranama, uključujući lokalnu opštinsku kancelariju za zajednice i povratak i Kosovsku policiju, koji pružaju podršku - naveli su.\nNa pitanje portala da li je OEBS upoznat sa incidentima u vezi sa povratkom Gašićeve, iz misije su poručili da su svesni "specifičnih poteškoća i osetljivosti u Đakovici kao nasleđu sukoba", ali i da veruju da proces povratka svih zajednica treba da se nastavi.\n- To je osnovno ljudsko pravo. OEBS je dosledno radio na primeni ljudskih prava, uključujući pravo raseljenih lica na povratak i podržavao je pravo na pravdu za žrtve sukoba - navodi se u odgovoru.\nNOVI INCIDENT Prijatelju poslednje Srpkinje u Đakovici izbušene gume i skinute tablice\nIstovremeno su osudili incidente usmerene protiv Gašićeve.\n- Misija OEBS-a na Kosovu osuđuje incidente usmerene protiv gospođe Gašić. Neprihvatljivi su pokušaji zastrašivanja nekog ko želi da se vrati svojoj kući i živi u miru sa svojim susedima - poručili su oni.\nNaveli su i da cene rad Kosovske policije na osiguravanju bezbednosti Dragice Gašić, kao i na celom Kosovu, i podstakli su sve koji kojima je poznat identitet počinioca incidenata da se jave policiji.\nOEBS je aktivno angažovan sa svim relevantnim akterima po ovom pitanju, uključujući opštinu, Ministarstvo za zajednice i povratak i Kosovsku agenciju za upoređivanje i verifikaciju imovine. Verujemo da je pravni okvir na Kosovu jasan povodom prava na povratak i podstičemo sve zainteresovane strane da podrže vladavinu zakona, dodaju iz Misije.\n- 0Naša glavna inicijativa u ovom pogledu je Skopski proces koji je misija pokrenula 2014. godine, a podržao ga UNHCR. Skopski proces je uspešan primer aktivnosti usmerene na pitanje raseljavanja sa Kosova, usredsređen na proširenu institucionalnu saradnju između Prištine, Beograda, Podgorice i Skoplja - poručili su iz Misije.\nDodali su da kroz ove aktivnosti, njihovu primenu na lokalnom nivou i direkno posredovanje, praćenje i izveštavanje OEBS-a, podstiču sve aktere da podrže održiv povratak.\n- Nastavićemo da podržavamo proces povratka, u partnerstvu sa kosovskim institucijama, civilinim društvom i međunarodnim organizacijama - zaključuju iz OEBS-a za Kossev.\nNije iznenađujuć́e što su humanitarna pomoć i podrška upravljanju migracijama označili početak angažovanja Švajcarske u Srbiji pre 30 godina. Sa kasnijim političkim promenama 2000, švajcarska podrška postepeno je preusmerena ka podsticanju demokratske i ekonomske tranzicije. Ovaj period se poklapa sa isporukom prve serije tramvaja iz Bazela, kao doprinos ublažavanju manjka kapaciteta u javnom prevozu u Beogradu.


Vulin: Očuvanje Srpske – prioritet spoljne politike – mojKontakt portal – Radio Televizija Kontakt\nPrijedlogom strategije nacionalne bezbjednosti Srbije utvrđena je obaveza očuvanja i zaštite srpskog naroda gdje god da živi, a Republika Srpska i njeno očuvanje postavljeno je kao prioritet spoljne politike, izjavio je danas ministar odbrane Srbije Aleksandar Vulin.\nVulin je u Skupštini Srbije rekao da je ovo najveći strateški dokument u kome su prvi put utvrđeni nacionalni interes i osnove sistema nacionalne bezbjednosti.\nOn je, obrazlažući poslanicima set zakona iz oblasti odbrane, naveo da je u prijedlogu strategije istaknuto da za Srbiju nije prihvatljivo protivpravno proglašenje nezavisnosti Kosova, prenijeli su beogradski mediji.\nVulin je rekao da je tim dokumentom potvrđeno čvrsto opredjeljenje Srbije za politiku vojne neutralnosti, a da se prvi put, osim saradnje sa NATO-om kroz Partnerstvo za mir, pominje i saradnja sa Organizacijom dogovora o kolektivnoj bezbjednosti.\nOn je, govoreći o prijedlogu odluke o upotrebi Vojske Srbije i drugih snaga odbrane u multinacionalnim operacijama, pojasnio da se tim dokumentom propisuje da pripadnici vojske po povratku u zemlju poslije mirovnih operacija moraju još tri puta više vremena da rade u Vojsci Srbije.\nVulin je naveo da se pripadnici Vojske Srbije trenutno nalaze u devet mirovnih misija, od kojih je pet pod mandatom UN, a četiri pod komandom EU.\nPred poslanicima su i izmjene i dopune Zakona o Vojsci Srbije.


Naučnici proizveli mišićno tkivo koje može da preživi otrov kobre – Nadlanu.com\nNaučnici proizveli mišićno tkivo koje može da preživi otrov kobre\nObjavljeno 1. apr 2014. / 13:43:44\nIstraživači su proizveli najjače mišićno tkivo do sada i uspešno ga implementirali u tkivo miša.\nDa ljudi mogu da proizvedu mišićno tkivo je izuzetno dostignuće, ali to još uvek nije dovoljno da se izleče teške telesne povrede. Da bi se to postiglo, potreban je mišić koji se snažno razvija, leči sam sebe i reaguje na komande nakon implementiranja u tkivo. Nova studija objavljena od strane američke Nacionalne Akademije Nauka nas dovodi jedan korak bliže ka blaženstvenoj ortopedskoj hirurgiji jer su naučnici uspeli da proizvedu mišićno tkivo miša koje je isto tako snažno kao i matično tkivo – i da se samo leči nakon povrede.\nDa bi proizveli tkivo, naučnici su mešali hidrogel matricu, nalik želatinu, sa ćelijama novorođenih miševa zvanim 'ćelijama predaka'. Ove ćelije mogu da uzmu različite forme, ali su izgubile sposobnost da se repliciraju na način na koji to mogu matične ćelije. Smeša se zatim ubacuje u male cilindrične kalupe i gaje dve nedelje, dok se ćelije ne 'poravnaju' i diferenciraju u snažna mišićna vlakna. „Na našu radost, proizvedeno mišićno tkivo je 10 puta jače od prethodnih objavljenih studija na ovom polju i snažno je kao matično mišićno tkivo“, rekao je Nenad Bursać, koautor studije i biomedicinski inženjer na univerzitetu Duke.\nNaučnicu su želeli da se uvere da mišić može sam da se izleči pa su ubrizgali otrov kobre – otrov koji prouzrokuje slabost i obamrlost mišića nakon već 30 minuta. Prema rečima naučnika, proizveden mišić je bio sposoban da se u potpunosti regeneriše nakon značajnih oštećenja koje je pretrpeo, zahvaljujući funkcionalnim 'ćelijama predaka' koje je sadržao.\nNažalost, takvo mišićno tkivo nema sposobnost da reaguje na komande zato što naučnici još uvek nisu uspeli da ga integrišu u neuronski sistem životinje. Štaviše, kada su naučnici pokušali da konstruišu ljudski mišić koristeći istu tehniku, našli su da je njegova snaga bila znatno manja od mišićnog tkiva proizvedenog upotrebom ćelija glodara.\nZastrašujuća umetnost: Neverovatni portreti sa divljim životinjama


Aktuelno / Štampa / Povećan iznos pomoći evropskim farmerima\nObjavljeno 05.03.2019. na poljoprivrednik.net\nDatum: 05.03.2019. Izvor: poljoprivrednik.net\nNedavno je Evropska komisija usvojila revidirana pravila u vezi državne pomoći čime je povećan maksimalni iznos koji nacionalna tela mogu dodeliti poljoprivrednicima bez prethodnog odobrenja Komisije. Ova odluka će omogućiti državama članicama Evropske unije da povećaju visinu pomoći poljopirvrednicima bez narušavanja tržišta, a ujedno i da smanje administrativna opterećenja nacionalnim telima. Evropski komesar za poljoprivredu i ruralni razvoj Fil Hogan izjavio je povodom usvajanja revidiranih pravila kada je u pitanju pomoć poljoprivrednicima da će zahvaljujući povećanju maksimalnog iznosa pomoći za poljoprivrednike, nacionalna tela pri pružanju pomoći moći reagovati brže u produktivnije. U nekim slučajevima iznos državne pomoći koja se može dodeliti jednom poljoprivredniku povećaće se za 66 odsto. Nova pravila, kako je izjavio Hogan, odnosiće se na uobičajena pravila o prijavljenim programima državne pomoći koje države članice i dalje mogu primenjivati.\nMaksimalni iznos pomoći koji se može isplatiti poljoprivednom gazdinstvu, tokom tri godine povećaće se sa 15.000 na 20.000 evra. Kako bi se izbeglo naršavanje tržišne konkurencije svaka država, članica EU ima određen maksimalni nacionalni iznos koji ne može da premaši. Nacionalna gornja granica iznosiće 1,25 odsto godišnje poljoprivredne proizvodnje države članice tokom istog trogodišnjeg perioda. To je povećanje nacionalne gornje granice od 25 odsto.\nKada su mali iznosi pomoći u pitanju, što je slučaj za de minimis pomoć, zemlje EU ne treda da obavste ili da pribave odobrenje Komisije. Pomoć de minimis obično se koristi u situacijama kada treba brzo regaovati, bez uspostavljanja šeme u skladu sa pravilima državne pomoći, posebno u kriznim vremenima. Ova pomoć često se odnosi za specifičnu namenu, na primer u sprečavanju ili iskorenjenju bolesti životinja čim se pojavi epidemija, ili da se nadoknadi šteta poljoprivrednicima naneta od strane životinja koje nisu pod zaštitom EU ili nacionalnim zakonom, kao što su divlje svinje. Naknada štete uzrokavane od životinja zaštićenih vrsta (vuka, risa, medved i tako dalje) može se nadoknaditi pod prijavom u skaldu sa pravilama državne pomoći, navodi se između ostalog u saopštenju Evropske komisije.


Preko prevoja Han Pogled vidljivost smanjena na 50 metara – Zvornik Danas\nNaslovna/INFOCENTAR/Preko prevoja Han Pogled vidljivost smanjena na 50 metara\nPreko prevoja Han Pogled na magistralnom putu Vlasenica-Han Pijesak magla je smanjila vidljivost na 50 metara, pa se vozačima savjetuje oprezna vožnja, saopšteno je iz Auto-moto saveza Republike Srpske.\nOsim preko prevoja, magla jutros smanjuje vidljivost i na dionicama po kotlinama i pored riječnih tokova, a zbog kiše koja pada u većini krajeva vozi se po mokrim i klizavim kolovozima.\nOpasnost od odrona povećana je na dionicama u usjecima i pored kamenih kosina.\nPovodom Međunarodnog praznika rada – 1. maja i vjerskog praznika Vaskrsa do ponoći je zabranjen prevoz eksplozivnih materija na području BiH.\nUsporeno se saobraća na dionicama na kojima se izvode radovi, a saobraćaj je regulisan privremenom signalizacijom.\nRežim saobraćaja izmijenjen je na magistralnom putu Banjaluka-Čelinac u mjestu Rebrovac zbog izgradnje „ostrva“ na rijeci Vrbas. Radovi će trajati do 16. oktobra.\nU toku je sanacija kolovoza na magistralnom putu Karakaj dva-Drinjača i na regionalnom putu Šekovići-Donje Caparde zbog čega vozila saobraćaju jednom trakom uz moguće zastoje od 10 do 15 minuta.\nZbog rekonstrukcije i sanacije gradske kanalizacione mreže izmijenjen je režim saobraćaja na dionici Kotor Varoš-Obodnik i na regionalnom putu Kotor Varoš-Mitrovići.\nI na magistralnom putu Novi Grad-Prijedor, na dionici Dragotinja-Prijedor, zbog izgradnje pružnog prelaza izmijenjen je režim saobraćaja.\nNa dionici magistralnog puta Nova Topola-Klašnice jedan otežano se saobraća zbog izgradnje vijadukta preko ovog puta. Zabranjeno je uključivanje odnosno isključivanje sa auto-puta Banjaluka-Gradiška na „Petlji Mahovljani“. Do 30. juna saobraćaj će svakodnevno biti obustavljan četiri puta u periodu od 23.00 do 5.00 časova ujutro u maksimalnom trajanju od 30 minuta.\nDo kraja godine će zbog izgradnje auto-puta biti izmijenjen režim saobraćaja na magistralnom putu dionica Klašnice-Prnjavor u naseobini Lišnja. Na istom putnom pravcu na lokalitetu Puraći zbog izgradnje kolovozne konstrukcije vijadukta izmijenjen je režim saobraćaja.\nZbog izgradnje auto-puta otežano se saobraća i na dionici magistralnog puta Johovac-Rudanka u mjestu Johovac, te na regionalnom putnom pravcu Gornja Vijaka jedan-Gornja Vijaka dva.\nZbog izgradnje obilaznice oko Brčkog režim saobraćaja izmijenjen je na magistralnom putu Brčko-Bijeljina u naselju Gredice, te na dionici Brčko-Lončari, u naselju Gorice.\nU toku je deminiranje terena u naselju Liješće na magistralnom putu od Brodskog Polja prema granici Republike Srpske i Federacije BiH zbog čega će radnim danima od 8.00 do 16.00 časova saobraćaj biti obustavljan po pola sata, a vozila će biti propuštana 15 minuta.\nNa području Doboja u toku je deminiranje na mjestu Glogovica na regionalnom putu Podnovlje-Derventa pa će svakog radnog dana od 8.00 do 16.00 časova dolaziti do povremene obustave saobraćaja.\nZbog deminiranja terena na regionalnom putu Zeleni Jadar-Milići i u mjestu Zeleni Jadar u toku su povremene obustave saobraćaja u periodu od 8.00 do 16.00 časova svakim radnim danom, osim u dane vikenada i praznicima.\nZbog radova na poboljšanju uslova odvoda oborinskih voda, izmijenjen je režim odvijanja saobraćaja na regionalnom putu Stari Ugljevik-Glavičice.\nZbog radova otežano se saobraća i na regionalnim putnim pravcima Nevesinje-Berkovići, Gornja Vijaka dva-Razboj, Karanovac-Mitrovići, te na dionici Ukrina-Vijaka u mjestu Vijačani.\nNa regionalnom putu Bratunac tri-Drinjača ostaje na snazi zabrana za teretna vozila ukupne mase veće od tri i po tone i autobuse klase M3. Zabrana se ne odnosi autobuse prevoznika Holding „Drinaturs, koji saobraćaju na redovnim autobuskim linijama Zelinja-Zvornik, Bratunac-Polom-Zvornik, Bratunac-Polom-Bijeljina i Polom-Bratunac.\nZabrana se više ne odnosi ni na teretna vozila koja će vršiti transport drvnih sortimenata ovim regionalnim putem, od Poloma do Drinjače. Do 1. juna transport će se izvoditi u odjelu „Kravica Polom“, u periodu od 1. juna do 1. avgusta u odjelu 100 „Križevica“, a od 1. oktobra do 31. decembra u odjelima šest, sedam i osam „Kravica Polom“.\nU Federaciji BiH u toku su sanacioni radovi na dionicama auto-puta Vlakovo-Butile i Visoko-Podlugovi, gdje se saobraćaj odvija jednom trakom uz ograničenje brzine.


Krstarica 21. februara 2011. 00:00\nRazlog za kašnjenje menstruacije najverovatnije je to što vam hormoni još uvek nisu "stabilni", što je potpuno normalno za vaše godine. To znači da vam menstruacija samo kasni i da ćete je pre ili kasnije opet dobiti – ako vas izostanak menstruacije baš jako plaši, ili ako duže od dva meseca niste imale menstruaciju, posetite ginekologa (možete otići s mamom, sestrom, drugaricom…) – on će vam preporučiti neku terapiju.\nE, sad, ako vam menstruacija kasni, a imale ste seksualne odnose, onda, naravno, postoji mogućnost da ste trudne (ta mogućnost je zaista minimalna ukoliko ste koristile neki pouzdan oblik zaštite, kao što su kondom ili kontraceptivne pilule). Ukoliko ste koristile zaštitu prilikom odnosa, možete mirno sačekati još neko vreme – razlog su najverovatnije hormoni i menstruaciju ćete dobiti. Ipak, ako je prošlo više od dva meseca nakon prethodne menstruacije, posetite ginekologa (bez stida – ako ste dovoljno zrele za seksualne odnose, onda ste dovoljno zrele i da znate da je za svaku devojku normalno da ide na kontrole kod ginekologa), čisto da otkrijete uzrok kašnjenja.\nUkoliko je menstruacija izostala posle odnosa bez zaštite, tu nema sumnje šta treba da učinite. Bez oklevanja idite ginekologu – oklevanje može skupo da vas košta. Trudnoća nije kijavica da prođe sama od sebe, i ako ste zaista trudne, najbolje je da to saznate što je ranije, dok još uvek postoji mogućnost izbora šta učiniti s njom. Da vas malo umirimo: to što ste imale odnos bez zaštite pa vam je izostala menstruacija ne znači obavezno da ste trudne – i kod vas su mogući problemi s hormonima – ali bolje je saznati na vreme. Kad ste već kod ginekologa, raspitajte se o metodima zaštite i pitajte ga da vam preporuči ono koje bi vam najviše odgovaralo, kako u budućnosti ne biste imale razloga za ovakvo seckanje živaca.


Reakcije iz PR nakon prvog hapšenja STK: Sud izgubio kredibilitet, krivi poslanici koji su „podigli ruku“ - Javni servis\nU pitanju je Saljih Mustafa, jedan od osnivača nekadašnje OVK, a sada visoki zvaničnik u kosovskom ministarstvu odbrane. Njegovo hapšenje prati niz negativnih reakcija iz Prištine, dok su, barem za sada izostale reakcije najviših kosovskih zvaničnika i vođa nekadašnje OVK.\nNasim Haradinaj: Hapšenje posledica podizanja ruku u skupštini\nZamenik predsednika „Organizacije veterana OVK“, Nasim Haradinaj, hapšenje Saljiha Mustafe vidi kao posledicu „podignutih ruku poslanika koji su u Skupštini Kosova glasali za formiranje Specijalnog suda“, preneli su prištinski mediji.\n„Specijalni sud izglasan je u kosovskoj skupštini i sada je ovog građanina neko drugi uhapsio u njegovoj zemlji“, poručio je u izjavi za Insajderi.\nHaradinaj, sa druge strane, nije otkrio da li će se ovo udruženje aktivno protiviti hašenju Mustafe, poručivši samo da će imati redovne sastanke sa ograncima na kojima se donose odluke.\nKastrati: Sud izgubio kredibilitet\nSpecijalni sud treba raspustiti, jer borba Kosova za slobodu ne mora da se dokazuje jer je optužbe izmislila Srbija, reagovao je nakon današnjeg hapšenja Mustafe gradonačelnik Kamenice, Ćendron (Qëndron) Kastrati.\nKastrati ujedno smatra da je Specijalni sud u „velikoj krizi“ kredibiliteta.\n„Sada kada su objavljeni dosijei i izgubljena svaka prilika za dobro upravljanje dokazima i pravično suđenje, žele da ljudima da sipaju so na ranu. Njihovo postojanje nikada nije dovođeno u pitanje više nego danas“.\nKastrati, međutim, smatra da Specijalni sud „ne može da ocrni vrednosti OVK i svih heroja koji su doprineli borbi za slobodu“.\nGaši: Teško mi je da poverujem da je Mustafa činio ratne zločine\nHapšenje bivšeg šefa obaveštajnog odeljenja Kosovskog zaštitnog korpusa komentarisao je i bivši savetnik bivšeg kosovskog premijera, Aljbina Kurtija, Škeljzen Gaši (Shkëlzen Gashi), koji je smenjen sa ove pozicije nakon izjave da je u OVK bilo i onih koji su činili ratne zločine.\nGaši, za Mustafu – svog prvog komšiju, međutim, kaže da mu je teško da poveruje u to da je on počinio zločine tokom rata.\n„Teško mi je da poverujem da je ‘Calji’ (nadimak Saljija Mustafe, prim.red.) umešan u kršenje pravila međunarodnog humanitarnog prava, između ostalog i zato što je ‘Nacionalni pokret za oslobođenje Kosova’ tokom 90-tih svakog meseca izdavao novine ‘Ćlirimi’, u kojima je oštro osuđivao napade protiv nevinih civila etničkih manjina na Kosovu“, poručio je.\nMeđutim, kako kaže, sada Mustafi ostaje da „dokaže svoju nevinost“.\nPodređeni Mustafi „doživeće istu sudbinu“\nSuprotne reakcije stižu od strane porodice ubijenog aktiviste LDK Hakija Imerija, za šta se, prema navodima Miljaima Zeke, tereti Mustafa.\nOni su poručili da je hapšenje Saljiha Mustafe dokaz ozbiljnosti tužioca Džeka Smita i njegovog tima, preneli su prištinski mediji.\nImerijeva porodica u objavi na Fejsbuku ujedno je poručila da će svi „podređeni Salji Mustafi doživeti istu sudbinu“.\n„Biće i drugih podjednako važnih događaja ove prirode. Svi nadređeni Salji Mustafi i svi njemu podređeni imaće istu sudbinu. Pravda ne zaboravlja, oni koji ucenjuju svedoke, napadaju Specijalni sud direktno, napadaju pravdu, napadaju žrtvu, napadaju evroatlantske vrednosti“, ističe se u objavi.\nPoručuju da je danas uhapšeni Mustafa bio šef ŠIK-a Kadrija Veseljija za Prištinu – „ove zločinačke organizacije“, dodaje se u objavi.\nZeka: Hapšenje signal onima koji misle da mogu da podrivaju sud\n„Osoba uhapšena danas u Prištini tereti se za nekoliko ubistava tokom rata, kao i najmanje jedno posleratno ubistvo visokog zvaničnika LDK“, poručio je bivši poslanik skupštine Kosova i nekadašnji novinar, Miljaim Zeka, pozivajući se na sopstvene izvore u tužilaštvu nakon današnjeg hapšenja.\nPoručuje da je hapšenje Mustafe „jasan signal onima koji misle da rad suda može biti podriven“, napisao je Zeka, podsetivši ujedno da je njemu prethodili navodi udruženja veterana OVK da je njima dostavljeno više hiljada dosijea Specijalnog suda sa poverljivim informacijama uz ujedno imena svedoka. Više o tome u posebnoj vesti.\nJavnost već tri nedelje trese afera navodnog curenja hiljada stranica navodnih fajlova Specijalnog tužilaštva iz Haga, i to tako što su ovi spisi u tri navrata donošeni u sedište „Udruženja ratnih veterana OVK“. Štaviše, od skora fajlove su počele da objavljuju i pojedini mediji. Tako je poznata albanska TV stanica TopChannel od skora počela da objavljuje dokumenta za koja navodi da su poverljiva i da su ovom mediju navodno dostavljena iz Specijalnog tužilaštva.\nZa to vreme Specijalno tužilaštvo se nije oglašavalo do prekjuče, kada su u saopštenju za štampu pohvalili „etičke novinare“ koji su odbili da objave ova dokumenta. Istovremeno su ponovili da su posvećeni istrazi i krivičnom gonjenju pojedinaca koji su počinili krivična dela, „uključujući otkrivanje identiteta lica koja bi mogla da budu pozvana na sud ili bilo kakvih informacija koja mogu da dovedu do njihove identifikacije“.\nI dalje, međutim, nema potvrde da li je zaista došlo do curenja dokumenata iz ovog suda, i to u vreme kada se očekuje moguće podizanje prvih optužnica.


Besplatni udžbenici za oko 45.000 đaka\nM. K. 21. avgusta 2016. 09:45\nBesplatne udžbenike za školsku 2016/17. godinu dobiće oko 45.000 učenika osnovnih škola, izjavio je danas pomoćnik ministra prosvete Milovan Šuvakov, navodeći da je u toku javna nabavka udžbenika.\nOn je na RTS-u rekao da su besplatni udžbenici od prošlog avgusta zakonska kategorija, te da pravo na njih imaju učenici iz porodica koje su primaoci socijalne pomoći.\nGovoreći o polovnim udžbenicima, Šuvakov je rekao da je njihovo korišćenje dozvoljeno i da o tome ne odlučuju škole ni nastavnici, već roditelji.\n„Naravno da udžbenici mogu ponovo da se koriste i da se nasleđuju. To nije odluka koju donosi škola niti nastavnik, škola bira udžbenik, a na roditelju je kako će do njega doći“, rekao je Šuvakov i dodao da je ideja novog zakona, donetog u avgustu prošle godine, da se izbor udžbenika radi na više godina, upravo kako bi se pospešilo nasleđivanje i smanjio udar na roditeljski budžet.\nPrema njegovim rečima, škole su se sada opredeljivale koji deo udžbeničkog kompleta je obavezan, a koji nije, tako da je u proseku oko 20 odsto manje stvari koje treba kupiti.\n„To je neka ušteda koja je vidljiva u ovom momentu“, rekao je Šuvakov i dodao da su saveti roditelja konsultovani kada su se birali udžbenici, te da su oni mogli da utiču na izbor, ali je istakao da su u Ministarstvu svesni da se glas roditelja nedovoljno čuje.\n„Baš kao što je novi ministar i najavio, u narednom periodu će u obrazovnom procesu roditelji biti više pitani“, rekao je Šuvakov.\nMaksimalna cena paketa knjiga nije realna za predstojeću školsku godinu, rekao je Šuvakov, uz napomenu da je u izradi Nacrt pravilnika o maksimalnoj ceni udžebnika, koji se, kako je objasnio, odnosi na udžbenike koji se rade po novim standardima.\nKomentarišući apel PKS da se spreči ulična prodaja knjiga, pomoćnih ministra prosvete kaže da je jasno da je to u interesu izdavaca, ali da se mora misliti i na roditelje.\n„Pomoć PKS očekujemo u nabavci priručnika za sređne stručne škole. Tu jako loše stojimo, a to je važna tema i u kontekstu uvođenja dualnog obrazovanja“, zaključio je Šuvakov.


Potpredsednica Senata, Elen Konve-Mure u Beogradu (26-29.10.2019) - La France en Serbie\nAccueil > Aktuelnosti i mediji > Politički odnosi > Skupštinska saradnja > Potpredsednica Senata, Elen Konve Mure u Beogradu (26 29.10.2019)\nPotpredsednica Senata, Elen Konve-Mure u Beogradu (26-29.10.2019) [fr]\nGđa Elen Konve-Mure, potpredsedica Senata i članica odbora za odbranu i spoljne poslove, započela je od 26. do 29. oktobra 2019. u Beogradu turneju po Zapadnom Balkanu da bi se sastala sa različitim sagovornicima o pitanjima vezanim za odbranu u Evropi i na Balkanu, nekoliko meseci nakon objavljivanja informativnog izveštaja pod nazivom « Evropska odbrana : izazov strateške autonomije ».\nPotpredsednicu Senata je u Skupštini Srbije primio Vladimir Marinković, njen kolega sa srpske strane i Marija Obradović, predsednica odbora za odbranu i unutrašnje poslove koji su tom prilikom izrazili zadovoljstvo intenziviranjem francusko-srpskih političkih odnosa na svim nivoima, uključujući i na parlamentarnom. Gđa Elen Konve-Mure je insistirala na značaju da Srbija bude više predstavljena u Francuskoj, uključujući i kroz saradnju poslanika. Ističući da je ekonomska saradnja takođe dobar put za približavanje između naše dve zemlje, senatorka je podsetila da je poverenje koje su srpske vlasti ukazale francuskim preduzećima naišlo na veoma pozitivan odjek u Francuskoj. Ovi razgovori su se nastavili susretom sa gđom Natašom Vučković, poslanicom i predsednicom grupe prijateljstva Srbija- Francuska.\nIvica Dačić, potpredsednik Vlade i ministar spoljnih poslova i Aleksandar Živković, državni sekretar u Ministarstvu odbrane, su takođe primili senatorku Konve-Mure i njihovi razgovori su se odnosili na spoljnu politiku i politiku odbrane Srbije kao i na prve zaključke senatorke o budućnosti Evrope odbrane.\nPotpredsednica Senata je svoju posetu završila susretom sa predstavnicima centara specijalizovanih za istraživanja vezana za pitanja odbrane i bezbednosti na Balkanu (Centar za međunarodne odnose i bezbednost, Beogradski centar za bezbednosnu politiku, Centar za evropske politike). Pored geopolitičkih pitanja koja se tiču balkanskog poluostrva, razgovori su se vodili i o perspektivi i uslovima pristupanja Evropskoj uniji. Po tom pitanju, potpredsednica Senata je potvrdila evropsku perspektivu Srbije i šire – zemalja Zapadnog Balkana.\nPoseta četvoro senatora iz grupe za prijateljstvo sa Zapadnim Balkanom Beogradu


(VIDEO) Počeli radovi na proširenju raskrsnice u Crvenki-vrednost radova 30 miliona dinara - www.025.rs\nwww.025.rs / KULA / DRUŠTVO / (VIDEO) Počeli radovi na proširenju raskrsnice u Crvenki-vrednost radova 30 miliona dinara\nPočeli su radovi na proširenju saobraćajnice državnog puta prvog reda u Crvenki i lokalnog puta u ulici Moše Pijade, čija je vrednost 30 miliona dinara.\nPredsednik opštine Kula, Damjan Miljanić, naglasio je da je to veoma značajan projekat za opštinu Kula, jer se proširuje raskrsnica, dobija se nova signalizacija, novi semafori, a veći deo projekta finansira Republika, odnosno JP „Putevi Srbije“, dok se proširenje saobraćajnice u ulici M. Pijade, finansira iz opštinskog budžeta. On je takođe, podsetio na projekat koji je već realizivan, a to je izgradnja puta Kruščić-Gračac, zajednička investicija opštine Kula i opštine Odžaci vredna preko 40 miliona dinara. Predsednik je najavio i buduće infrastrukturne projekte, kao što je novi put Kruščić- Ruski Krstur, investicija vredna 100 miliona dinara, kao i put Kula-Vrbas.\nU ime izvođača radova „Bačka puta“, Ištvan Pap je rekao da će se na sve četiri strane raskrsnice proširivati po jedna saobraćajna traka za skretanje u levo, što do sada nije postojalo, tako da će se saobraćaj odvijati mnogo brže i bezbednije.\nDejan Aleksić, inženjer saobraćaja, objasnio je da je ovde u pitanju ukrštanje dva puta sa jako velikim intezitetom saobraćaja. Prema podacima sa automatskog brojača saobraćaja, na ovom državnom putu prosečan dnevni saobraćaj je preko 7000 vozila. Takođe, ulici Moše Pijade, koja se naslanja na lokalni put Nova Crvenka-Bajša-Bačka Topola i predstavlja centar naseljenog mesta Crvenka, imamo veliku frekvenciju lokalnog saobraćaja. Prema Aleksićevim rečima, sama rekonstrukcija raskrsnice predviđa izgradnju novih semafora sa LED tehnologijom, a očekuje se i rasterećenje saobraćaja. Završetak radova se očekuje u narednih 30 dana.\nTags: 30 miliona dinara, počeli radovi, proširenje raskrsnice\nOdlukom roditelja Radeta Peurače, novac prosleđen za lečenje tridesetoro dece


RTV Mir - Zbog ebole pojačan inspekcijski nadzor i u Srbiji\nZbog ebole pojačan inspekcijski nadzor i u Srbiji\nSubota, 02. avgust 2014, 16:42\nBEOGRAD - Zbog izbijanja epidemije ebole u svetu, najveće u poslednjih 40 godina, na beogradskom Aerodromu "Nikola Tesla" će od danas biti pojačano prisustvo granične sanitarne inspekcije, a preduzeće se i sve druge potrebne mere da se predupredi pojava ove bolesti, izjavio je ministar zdravlja Zlatibor Lončar.\nBeogradski aerodrom je "najugroženije područje zbog tranzita iz mesta zahvaćenih epidemijom", rekao je on novinarima nakon obilaska granične sanitarne inspekcije.\nNajavljujući da će se smene inspektora duplirati i da se kreće i "sa agresivnom kampanjom podele flajera", Lončar je dodao da će mere pojačanog nadzora obuhvatiti i niški aerodrom, na kome se obavljaju čarter letovi.\n"Nećemo se opustiti ni u drumskom i drugom saobraćaju", rekao je on i ocenio da će nadležni uspeti da preduzmu sve što je potrebno da se spreči širenje ebole na naše područje.\nSvetska zdravstvena organizacija (SZO) nam šalje detaljna uputstva i preporuke o ponašanju, shodno razvoju situacije, istakao je ministar i podsetio da je od januara u svetu registrovano više od 730 preminulih i 1.323 zaraženih ebolom.\nNavodeći da su simptomi ebole "povišena temperatura, povraćanje, proliv, drhtavica, bol u grlu", on je rekao da je sa inspektorima na aerodromu danas dogovoreno da putnik za koga se posumnja da je zaražen odmah mora u karantin.\nAko dobijemo signal da za ceo jedan avion postoji sumnja da su putnici zaraženi, pripremljena je dodatna prostorija u koju oni ulaze direktno sa piste, koja ima stalnu komunikaciju sa službom hitne pomoći, bolnicama, zavodima za javno zdravlje, objasnio je Lončar i dodao da se "onda kreće sa sprovođenjem svih procedura koje je propisala Svetska zdravstvena organizacija".\nPojava ebole bila bi "neviđen problem za nas i našu državu" jer "leka za nju nema", izjavio je ministar ističući da zasad možemo da ispunimo sve preporuke SZO, dok bi širenje epidemije bilo problemi za zemlje koje su mnogo veće i bogatije od nas.\nEbola je hemoragična groznica za koju nema leka, ni vakcine, a među ljudima se širi dodirom sa telesnim tečnostima obolelog, uključujući i znoj. Veruje se da su nosioci ebole zaražene životinje koje se love za hranu.\nU zapadnoj Africi, koju je od početka godine zahvatila epidemija ebole, bolest se sada širi uglavnom u Gvineji, Liberiji i Sijera Leoneu. Ovaj virus se prvi put pojavio 1976. u DR Kongu, a stopa smrtnosti je u prošlosti dostizala čak i 90 procenata.\nMeđunarodna asocijacija za avioprevoz (IATA) saopštila je ove sedmice da SZO nije izdala preporuku za bilo kakve restrikcije putovanja niti zatvaranje granica zbog širenja epidemije ebole.


Još jedna televizija manje - PORTAL\nJoš jedna televizija manje\nLokalna Televizija Valjevo prestala je da emituje program i u kablovskoj mreži SBB i IPTV „Telekoma“ posle plenidbe opreme po tužbama zaposlenih za neizmirene zarade. Signala nema od petka, kada su trojica snimatelja i montažera preuzela ostatak postojeće opreme „u nadi da će je prodati i tako namiriti dug za plate“.\nU TV Valjevo očekuju pokretanje stečaja za šta su se zakonski uslovi stekli 4. januara, ali su na sajtu Narodne banke Srbije (NBS) videli da je taj rok pomeren najpre za 4. a potom i za 24. februar „iako nema objašnjenja za takav potez“. TV Valjevo je sa 16 zaposlenih, u februaru 2010, na ponovljenoj aukciji za 147 hiljada dinara kupio Slobodan Pavlović, iz Urovaca kod Obrenovca, koji je tada kupio i Radio Barajevo. Pavlović se bavi elektromonterskim poslovima, proizvodnjom dečijih krevetaca i održavanjem čistoće, a u TV Valjevo je bio dužan da uloži 1,37 miliona dinara. Agencija za privatizaciju je 28. marta 2011. raskinula kupoprodajni ugovor sa Pavlovićem zbog neizvršavanja obaveza, a u maju je za privremenog zastupnika kapitala postavljen mašinski inženjer Branko Trifunović iz Aranđelovca. Lokalna samouprava nije bila voljna da TV Valjevo, koja informativni program ne emituje od 20. januara 2011, ponovo vrati na budžetsko finansiranje zbog dugova, koji su letos iznosili preko šest miliona dinara, a Pavlovića namerava da tuži za neizmirenu zakupninu prostora, neplaćenu struju, vodu i druge komunalije. U ovom trenutku u Valjevu postoji samo jedna legalna televizija – Regionalna Televizija Valjevo, dok program u kablu emituju „Marš“ i „Link“, a u etru i TV „Cronik“. Zanimljivo je da su „Maršu“ i „Croniku“ oduzete lokalne dozvole zbog neplaćanja nadoknade za korišćenje frekvence.\nTekst objavio: UrednikDatum: 15.02.2012, 00:01 16.01.2017


Održan radni sastanak sa predstavnicima verskih zajednica – Opština Kula\nObjavio u 10. jula 2019.\nPredsednik opštine Kula, Damjan Miljanić, primio je danas u svom kabinetu predstavnike verskih zajednica sa teritorije opštine Kula. Sastanku su prisustvovali i zamenik predsednika opštine Kula, Karolj Valka i pomoćnici predsednika opštine Kula, Jelena Pavkov i Strahinja Paravina.\nPredsednik oštine je, na samom početku, istakao da je želja prestavnika lokalne samouprave da, u budućem periodu, više pomažu rad verskih zajednica i rekao da će se narednih godina više sredstava iz budžeta izdvajati za tu namenu. Predstavnici verskih zajednica su izrazili zahvalnost što će Crkva uzeti učešće u životu ovog mesta i što se nalazi mesto za njih, i to ne samo u budžetu, već da postoje u društvu.\nNa sastanku je bilo reči i o upravljanju grobljima i održavanju istih i dogovoreno je da se organizuju sastanci po parohijama sa predsednikom opštine i predstavnicima komunalnih preduzeća.


Lavrov: Pogubni NATO centrizam - 03.12.2015, Sputnik Srbija\nŠef ruske diplomatije Sergej Lavrov potvrdio je da se sastao sa turskim kolegom Mevlutom Čavušogluom, na njegovu upornu molbu, ali je istakao da od njega nije... 03.12.2015, Sputnik Srbija\n19:33 03.12.2015 (Osveženo: 22:15 03.12.2015)\n© Tanjug / Jonathan Ernst, Pool Photo Ruski ministar inostranih poslova Sergej Lavrov\nŠef ruske diplomatije Sergej Lavrov potvrdio je da se sastao sa turskim kolegom Mevlutom Čavušogluom, na njegovu upornu molbu, ali je istakao da od njega nije čuo ništa novo.\nPrema rečima Lavrova, Čavušoglu je ponovio stavove koje je Turska i ranije zvanično iznela, a on je ponovio stav Rusije da je Su-24 oboren iznad Sirije na kriminalan način i protivno svim normama.\nKada je reč o susretu sa američkim državnim sekretarom Kerijem, Lavrov je rekao da je sa njim između ostalog razgovarao i o podacima koje je Rusija ranije iznela o nelegalnoj trgovini naftom.\n„Oni te podatke proučavaju, nisu sigurni da su tačni, ali, po mom mišljenju, kvalitet predočenih dokumenata govori sam za sebe. Daćemo im vremena da ih prouče“, rekao je Lavrov na konferenciji za uži krug novinara.\nOn je dodao da je sa Kerijem razgovarao i o borbi protiv DAEŠ-a (Islamske države) i da se on složio sa njim da je jedna od preko potrebnih mera zatvaranje tursko-sirijske granice, ali da nije bilo konkretnih predloga kako da se to uradi.\n„Amerikanci shvataju da je to potrebno, kao i da su Kurdi saveznici, pa i saveznici SAD i mnogih evropskih zemalja, ali pitanje zatvaranja granice je pitanje koje se može rešiti samo ako se objedine napori svih i zato je teško reći u kojoj formi će to biti“, naveo je Lavrov i dodao da se radi o centralnom problemu.\nLavrov je rekao i da je sa Kerijem razgovarao o tome koga treba smatrati teroristima, kao i o formiranju delegacije sirijske opozicije za pregovore u Beču.\nKako je istakao, tome ne treba pristupati selektivno, po principu šta se nekom sviđa, jer je reč o veoma složenom zadatku.\n„Svi želimo da započnemo politički proces što pre, a delegacija opozicije treba da obuhvati sve one koji nisu teroristi. Svi imaju svoje predloge. Mi smo izneli svoje predloge, Saudijska Arabija svoje, Amerikanci imaju svoje mišljenje. Važno je da UN sve to uopšti“, rekao je Lavrov.\nKako je naglasio, neophodno je istovremeno usaglasiti i spisak grupa koje se smatraju terorističkim.\n„Veoma smo oprezni prema tome da se neke grupe proglase poluekstremističkim, takvim koje se mogu ispraviti. To je veoma klizav put i veliki posao ali bez toga je nemoguće nastaviti bečki proces“, naveo je Lavrov.\nNa pitanje da prokomentariše izjavu da navodno ruski državljanin trguje naftom sa DAEŠ-om, on je rekao da tu izjavu nije čuo, ali je primetio da je ona data mnogo dana nakon što su u medije dospele činjenice o nelegalnoj trgovini naftom koje je Rusija iznela.\nNa pitanje o merama protiv Turske, Lavrov je ponovio stav koji je i predsednik Putin izneo u obraćanju Federalnoj skupštini.\n„Smatramo Tursku našim prijateljem i ne mešamo turski narod sa onima koji su dali tu kriminalnu naredbu. Postoji odluka predsednika, ukaz Vlade, ali želimo da izbegnemo bilo šta što bi uticalo na odnose među ljudima. Trudićemo se da ne stvaramo probleme za građane Turske“, kazao je Lavrov.\nProkomentarisao je i uključivanje Velike Britanije u borbu protiv terorizma, naglasivši da Rusija polazi od toga da, što su univerzalniji napori u borbi protiv terorizma, to će oni biti efikasniji.\nMeđutim, ruski ministar inostranih poslova je dodao da neki partneri Rusije smatraju da ne mogu da obezbede pravu koordinaciju dok se ne razjasni sudbina Asada, naglasivši da samo sirijski narod može o tome da odluči i da, u dosad usvojenim dokumentima, nema bilo kakvih uslova za početak političkog procesa niti prejudiciranja njegovog ishoda.\n„Svaka operacija treba da se oslanja na međunarodno pravo, a to znači ili odluku UN ili saglasnost vlade države na čijoj se teritoriji odvija borba protiv terorizma. Čuo sam da je (britanski premijer) Dejvid Kameron rekao da je rezolucija 22 49 usvojena posle terorističkog akta u Parizu, što automatski omogućava da se deluje na sirijskoj teritoriji. U njoj je jasno navedeno da SB UN poziva sve koji mogu da sarađuju u borbi protiv DAEŠ-a, samo na osnovu međunarodnog prava i da koordiniraju svoja dejstva“, rekao je Lavrov.\nGovoreći o toku konferencije, ruski ministar je rekao da su vođeni važni razgovori o tome da treba ostaviti po strani sve što nema veze sa borbom protiv terorizma i izbegličkom krizom.\n„Polazimo od toga da je u okviru OEBS-a moguće izgraditi zajednički pristup koji će se zasnivati na međunarodnom pravu i određivati delovanje svih strana. Spremni smo da sarađujemo po tom pitanju i sa EU“, rekao je Lavrov.\nOn je ukazao i na, kako je rekao, činjenicu da postoje sistemski nedostaci u evropskoj bezbednosti i da nisu dovoljno razrađeni mehanizmi za sprovođenje dogovorenih principa i obaveza.\n„Više puta smo predlagali da se sklope odgovarajući sporazumi o evropskoj bezbednosti koji bi sproveli u praktični kolosek principe njene nedeljivosti, ali naši zapadni partneri su to odbili“, rekao je Lavrov.\nPosebno je ukazao na institucije poput onih koje se bave ljudskim pravima i slobodom medija, koje su postale lake za manipulaciju, kao i da često izlaze van granica svojih ovlašćenja, recimo kad je reč o praćenju izbora ili kad služba za medije kritikuje neke sitne stvari, a istovremeno ćuti kada novinarima brane da se bave svojim poslom.\nNaši zapadni partneri prave fetiš od tih struktura okrećući sve na bezuspešne diskusije, rekao je Lavrov.\nPrema njegovim rečima, Rusija je spremna da nastavi razgovore o reformi institucija OEBS-a kako bi se one postavile na čvrstu pravnu bazu, ali najvažnije je posvetiti pažnju vojno-političkoj bezbednosti.\n„Ako se to ne radi u okviru OEBS-a, ostaje NATO centrizam“, rekao je Lavrov i dodao da mu većina kolega barem u nezvaničnim razgovorima govori o pogubnosti takve politike.


SAD su i dalje ubedljivo najveći prodavac oružja u svetu, s 57 odsto učešća na tržištu u 2017. i 42 kompanije u prvih 100 najvećih prodavaca, navodi se u izveštaju Stokholmskog instituta za istraživanje o međunarodnom miru (Sipri).\n“Američke firme imaju neposrednu korist od neprestane potražnje američkog ministarstva odbrane za oružjem”, rekla je Od Fleran, direktorka programa istraživanja o naoružanju i troškovima odbrane.\nRusija se probila na drugo mesto, pretekavši Veliku Britaniju, dok je četvrta Francuska.\n“Ruske firme su zabeležile značajan rast prodaje oružja od 2011”, naveo je istraživač Simon Vezeman.\nRuska industrija naoružanja zauzimala je 9,5 odsto svetske trgovine oružjem u 2017, s prometom od 33 milijarde evra što je rast od 8,5 odsto u odnosu na 2016.\n“To je u skladu s povećanim troškovima Rusije za oružje u cilju modernizacije oružanih snaga”, rekao je Vezeman.\nRusija je u septembru na Dalekom istoku održala najveću vojnu vežbu u svojoj istoriji, što je NATO osudio kao probu “sukoba velikih razmera”.\nKad je reč o kompanijama, najveći svetski prodavac oružja je američki Lokid Martin (Lockheed Martin), s prihodom od skoro 45 milijardi dolara. Od ruskih firmi se najbolje kotira Almaz-Antej, na desetom mestu i prihodom od 8,6 milijardi dolara za 2017. godinu. To je prva ruska kompanija u prvih deset prodavaca oružja u na svetu, dok se u prvih sto nalazi još njih devet.\nSipri je naveo da istraživanje nije uzelo u obzir Kinu jer za nju ne postoje raspoloživi podaci.


Cilj Srbije i Mađarske robna razmena od 2 mlrd EUR – ICR\nMinistar trgovine i usluga Slobodan Milosavljević pozvao je danas mađarske firme da investiraju u Srbiju i da iskoriste sporazume o slobodnoj trgovini koje naša zemlja ima u cilju zajedničkog plasmana robe na treća tržišta.\nMilosavljević je na Poslovnom forumu privrednika Mađarske i Srbije, koji je organizovan u okviru zvanične posete predsednika Vlade Mađarske Viktora Orbana našoj zemlji, istakao da je cilj privredne saradnje dveju zemalja dostizanje robne razmene od dve milijarde dolara.\nOn je naveo da je do sada osnovano 500 mešovitih preduzeća i da mađarske investicije u Srbiju iznose 400 mil EUR i ukazao na to da su srpskoj privredi potrebni finansijski i tehnološki partneri, pre svega u drvno-prerađivačkoj i mašinskoj industriji, kao i u sektorima energetike i saobraćaja.\nMinistar ekonomije Mađarske Đerđ Matolči izrazio je očekivanje da će Vlada Mađarske preko Razvojne banke pokrenuti kredite u vrednosti od 100 mili EUR za zajedničke projekte sa Srbijom.\nPrema njegovim rečima, ti krediti bi se koristili u oblastima poljoprivrede i saobraćaja, a pre svega za železničku prugu Istanbul–Beograd–Beč–Budimpešta, kojom bi vozovi trebalo da se kreću brzinom od 200 kilometara na čas.\nSredstva Evropske unije već su dostupna za programe prekogranične saradnje u oblasti ekologije i gazdovanja vodama, rekao je Matolči i naglasio da je cilj da dve zemlje zajednički učestvuju u evropskim investicionim projektima.\nOn je izrazio spremnost Mađarske da sa Srbijom podeli iskustva u procesu evropskih integracija i ukazao na to da, međutim, ne treba insistirati na brzom priključivanju evrozoni, koja je sada najviše pogođena finansijskom krizom.\nPrema njegovoj oceni, kriza u EU će trajati još 10 do 15 godina, pre svega u „starim“ članicama, što je prilika da do izražaja dođu ekonomije centralne i jugoistočne Evrope.


Zrenjanin: Decenijama bez zdrave pijaće vode - Ekologija e-magazin : Ekologija e-magazin\nZRENjANIN – Nastavljaju se igre oko izgradnje fabrike vode u Zrenjaninu! Nije samo utisak, mnogi nastoje da žitelje grada na Begeju i dalje prevode „žedne preko vode“!? Decenijama ih, naime, ostavljaju bez zdrave pijaće vode, a zbog enormnog prisustva otrovnog arsena, voda iz gradskog vodovoda rešenjem inspekcije još 2004. zabranjena je za piće!\nBivša gradska vlast (predvođena koalicijom DS – LSV) uspela je prošle godine da sprovede tender i pronađe firmu koja je sposobna da reši problem zrenjaninske vode za piće i izgradi prečistače, odnosno, fabriku vode. To je ugledna nemačka kompanija „VTI Vasertehnika“ iz Esena. Širom sveta primenjuju se njeni projekti za vodosnabdevanje, između ostalih i u Moskvi, Beču, Istanbulu, Varšavi…\nNovoj vlasti (SNS – SPS), najblaže rečeno, ne sviđa se projekt nemačke firme, a „minirala“ ga je dok je još bila u opoziciji. Sada sve čini da odloži realizaciju ugovora, uz najmoćniji argument – da ponuđeni standardi u prečišćavanju ne odgovaraju našim propisima, nego onima koji važe za EU! Mada je dobijena i državna garancija za kredit od 25,6 miliona evra, izgradnja fabrike vode je potpuno neizvesna. Konačnu reč, najavljeno je iz kabineta gradonačelnika Ivana Bošnjaka, daće odbornici Skupštine grada na prvom jesenjem zasedanju.\nU međuvremenu, „VTI Vasertehnika“ najavljuje da će grad na Begeju uskoro dobiti čistu i zdravu pijaću vodu zahvaljujući njenim tehnološkim rešenjima koja su dokazana na pilot-postrojenju u Zrenjaninu. Nemci poručuju da je u toku izrada glavnog projekta i očekuju, da zbog značaja investicije za Zrenjanin, neće biti uobičajenih administrativnih problema oko izdavanja građevinske dozvole. Izgradnja fabrike vode mogla bi da počne do kraja godine, i bude završena početkom 2016. – ističe „VTI Vasertehnika“.\nOglasio se i Milorad Bjelogrlić, bivši dugogodišnji direktor JKP „Vodovod i kanalizacija“, jedan od učesnika u pripremi tendera, koji je u ime grada sa nemačkom kompanijom potpisao ugovor o izgradnji fabrike vode.\n– „Slabost“ ovog tendera izgleda da počiva na činjenici da se određena neformalna grupa ljudi ne „prepoznaje“ u njemu i da zato želi da pravi neki novi… Time praktično pokušavaju građanima da uskrate najbolje i najbrže rešenje da dobiju zdravu pijaću vodu – iznosi Bjelogrlić i pita da li bi umesto „poznatih fušera Nemaca“ prihvatljivije bilo da fabriku gradi neka korporacija sa Kajmanskih ostrva!?\nTags: pijaća vodaVTI Vasertehnikazrenjanin\nNext post Izlovljavanje ribe\nPrevious post Program od 19 miliona dolara za hibridna vozila


13.12.2017 17:20 | Srna\nBeograd / - Žalbeno vijeće Mehanizma za međunarodne krivične sudove /MMKS/ danas je saslušalo usmenu argumentaciju žalbe koju je Tužilaštvo uložilo na oslobađajuću presudu u postupku protiv Vojislava Šešelja, koju je 31. marta 2016. godine izreklo Pretresno vijeće Haškog tribunala.\nTužilaštvo je iznijelo tvrdnje da je Pretresno vijeće pogrešno primijenilo pravo, jer nije pružilo obrazloženo mišljenje i da je pogrešno tumačilo činjenice kada je Šešelja oslobodilo optužbi, saopšteno je iz Mehanizma.\nU saopštenju se navodi da je Tužilaštvo zahtijevalo da Žalbeno vijeće preinači presudu Pretresnog vijeća i proglasi Šešelja krivim u skladu s optužbama i shodno tome mu izrekne kaznu ili alternativno da naloži ponavljanje suđenja.\nU svom podnesku dostavljenom prije pretresa Šešelj je tvrdio da žalbu Tužilaštva treba odbaciti u cijelosti.\nU saopštenju se navodi da Šešelj, koji se opredijelio da se sam zastupa, nije bio prisutan na žalbenom pretresu, a u svom podnesku respondenta dostavljenom prije pretresa naveo je da nema namjeru da prisustvuje žalbenom pretresu.\n"Žalbeno vijeće je u septembru 2017. godine Vojislavu Šešelju dalo priliku da preispita svoj stav i upozorilo ga da će naložiti sekretaru da imenuje branioca u pripravnosti kako bi zastupao njegove proceduralne interese ukoliko ostane pri stavu da ne prisustvuje žalbenom pretresu. Šešelj nije odgovorio na ovaj poziv da preispita svoj stav", dodaje se u saopštenju.\nTokom procesa bila je prisutna Kolin Rohan, koja je imenovana za branioca u pripravnosti, kako bi se zaštitili proceduralni interesi Šešelja.\nVojislav Šešelj ima priliku da odgovori na usmene argumente Tužilaštva u roku od 10 dana od trenutka kada primi transkript pretresa po žalbi na srpskom jeziku.\nTokom prvostepenog postupka Tužilaštvo je teretilo Šešelja za progon, deportaciju i nehumana djela /prisilno premještanje/ kao zločine protiv čovječnosti, kao i za ubistvo, mučenje, okrutno postupanje, bezobzirno razaranje, uništavanje ili namjerno nanošenje štete ustanovama posvećenim religiji i obrazovanju, pljačkanje javne ili privatne imovine, kao kršenje zakona ili običaja ratovanja.\nTužilaštvo je tvrdilo da je Šešelj planirao, naredio, podsticao, počinio ili na drugi način pomagao i podržavao te zločine, te da je učestvovao u zločinima od avgusta 1991. do septembra 1993. godine učešćem u udruženom zločinačkom poduhvatu s ciljem uklanjanja većine hrvatskog, muslimanskog i drugog nesrpskog stanovništva sa oko trećine teritorije Hrvatske, velikog dijela BiH i djelova Vojvodine u Srbiji.\nPretresno vijeće Haškog tribunala je većinom glasova oslobodilo Šešelja svih optužbi koje su mu stavljane na teret.


Nisu potrebna dodatna sredstva za Oružane snage BiH – ASinfo Portal\nNisu potrebna dodatna sredstva za Oružane snage BiH\nMRKONJIĆ GRAD – Predsjednik Republike Srpske Željka Cvijanović izjavila je da nije potrebno izdvajati dodatna sredstva za Oružane snage BiH jer je njihov mandat limitiran.\n“Moramo imati u vidu šta su stvarne potrebe ove zemlje kada je riječ o Oružanim snagama BiH i da li je potreban dodatni izdatak, s obzirom na njihovu ulogu i ako se zna da ne očekujemo da se bore protiv bilo koga”, rekla je Cvijanovićeva u Mrkonjić Gradu.\nŽeljka Cvijanović istakla je da je Vlada Srpske predvođena premijerom Radovanom Viškovićem opredijeljena da radi na poboljšanju statusa boračkih kategorija, penzionera, poljoprivrednih proizvođača i svih grupacija u društvu.\n“To znači da moramo jačati ekonomsku osnovu. Uvijek ću biti podrška za zahtjeve koji dolaze od organizacija proisteklih iz odbrambeno-otadžbinskog rata. NJihovi zahtjevi su opravdani, ali ćemo voditi računa da se sve radi polako kako ne bi ugrozili ostale budžetske korisnike”, rekla je Cvijanovićeva na obilježavanju krsne slave Saveza ratnih vojnih invalida Srpske – Svetog Pantelejmona.\nOna je istakla da vjeruje u bolje sutra i da će zahtjevi nevladinih organizacija pristeklih iz odbrambeno-otadžbinskog rata biti riješeni u institucijama Republike Srpske. Cvijanovićeva je ocijenila da je do sada bila dobra saradnja institucija Srpske i Saveza ratnih vojnih invalida Srpske.\n“Tradicionalno sa Savezom ratnih vojnih invalida obilježavam njihovu krsnu slavu, zajedno sumiramo postignute rezultate i uspostavljamo dnevni red za budućnost”, naglasila je Cvijanovićeva.\nOna je podsjetila da je Vlada Srpske sa organizacijama proisteklim iz odbrambeno-otadžbinskog rata realizovala zacrtane ciljeve.\n“Tokom godina smo povećali borački dodatak, osnovice za porodične i lične invalidnine, a posebno sam ponosna što smo sa Savezom uspjeli da riješimo problem vezan za ortopedska pomagala onako kako su oni i tražili. Značajno je što smo sproveli i projekte stambenog zbrinjavanja”, podsjetila je Cvijanovićeva.\nPredsjednik Skupštine Saveza ratnih vojnih invalida Srpske Milomir Ećimović rekao je da su ratni vojni invalidi počastvovani što krsnoj slavi prisustvuje predsjednik Republike Srpske.\n“Ratni vojni invalidi žele da dugo godina slave krsnu slavu i da sa institucijama Srpske nastavimo rješavati pitanja sa kojima se suočavamo”, rekao je Ećimović.\nOn je izrazio zadovoljstvo što je dosadašnja saradnja Saveza ratnih vojnih invalida i institucija Republike Srpske bila kvalitetna.\nObilježavanju krsne slave prisustvovale su zvanice iz javnog, političkog i društvenog života Republike Srpske.\nTAGOVIBiHdodatnanajnovijenisuOružaneOružane snage BiHpotrebnasnagesredstvaЖељка Цвијановић


OTKRIVENI ŠOKANTNI DETALJI Ono što je Novak uradio POSLE OPERACIJE LAKTA sve je ostavilo bez teksta\nNaš najbolji teniser Novak Đoković dugo je imao velikih problema sa laktom desne ruke, ali je povreda prošlost zahvaljujući operaciji kojoj se podvrgao u februaru. Švajcarski mediji su preneli nešto više detalja o hirurškom zahvatu i oni su sve ostavili bez teksta.\nNoletova odluka da se podvrgne operaciji početkom februara iznenadila je mnoge njegove navijače. Ipak, ono što ih je dodatno ostavilo bez teksta jeste činjenica da se samo nekoliko dana nakon zahvata našao u teretani kako bi se spremao za nastavak sezone.\nNema čoveka koji se barem jednom nije zapitao kako je moguće da se tolikom brzinom oporavlja, ali su dodatno ostali u šoku nakon što su švajcarski mediji izneli zanimljive podatke o njegovoj operaciji.\nKako se navodi u pomenutom članku, Novak je dan nakon odlaska "pod nož" sa svojim timom i trenerima izašao u trening centar kako bi vežbao. Najbolji srpski teniser je radio tri sata nakon čega je zaključeno da je sa njegovim laktom sve u redu. Zbog optimističnih vesti Nole se brzo i vratio na teren, ali je takmičenje na mastersima u Indijan Velsu i Majamiju završavao u drugom kolu.\nPokušaće da popravi utisak u Monte Karlu, gde startuje od prvog kola. Protivnik će mu biti igrač iz kvalifikacija, a u četvrtfinalu bi, ukoliko bude uspešan, mogao da se sastane sa Rafaelom Nadalom.\nFEDERER ISPISUJE ISTORIJU I KADA NE IGRA! Pogledajte u čemu je upravo uspeo Švajcarac, to nije uradio NIKO NIKAD!\nPRIJE NIKAD PRISNIJE Ceca i Danijela se veselile do sitnih sati u Titelu i SLALE POLJUPCE: "Mama je top"


Danas vakcinisano više od 900 Jagodinaca\n21.02.2021 | Info\n"Zadovoljni smo odzivom, ali i dalje se treba pridržavati mera. Opuštanje tek dve do tri nedelje posle revakcinacije" napominju lekari iz jagodinskog Doma zdravlja\nViše od 8000 Jagodinaca primilo je prvu dozu vakcine u borbi protiv korona virusa, dok je revakcinisano oko 4500 pacijenata. Danas je, na vakcinalnim punktovima u Domu zdravlja, Opštoj bolnici i Hali sportova „JASSA“, prvu dozu kineske „Sinofarm“ vakcine primilo oko 900 ljudi. Iako se radi o bezbednim i proverenim vakcinama, lekari kažu da svi koji su primili neku od tri ponuđene, i dalje moraju da se pridržavaju propisanih mera zaštite:\n-Nema opuštanja ni posle prve, a ni posle druge vakcine. Treba da prođe minimum dve do tri nedelje da bi se eventualno malo opustili. Postoje podaci o zaražavanju posle prve doze, ali i posle druge doze. Oni se zaraze negde pre primanja revakcine, pa se simptomi ispolje par dana posle revakcinacije. Znači, treba i dalje da se poštuju mere, a tek dve do tri nedelje posle revakcinacije mogu malo da se opuste –rekla je dr Katarina Simić iz jagodinskog Doma zdravlja.\nImunizacija u borbi protiv korona virusa organizovana je u saradnji sa Ministarstvom zdravlja Republike Srbije, lokalnom samoupravom, Domom zdravlja i Opštom bolnicom. Svi koji žele da se vakcinišu, mogu se prijaviti putem portala elektronske uprave. Nepokretne građane koji žele da prime vakcinu, služba će vakcinisati na terenu.\nRadnički poražen golom u 82. minutu\n3.210 novih slučajeva korone, preminulo 15 osoba\nVučić: Smatram da bi izbori trebalo da budu naredne godine\nVučić: Uslediće treći paket podrške privredi, a verujem da će biti i četvrtog\nVučić: Ponosan sam na borbu i hrabrost naših nadležnih organa


Crna Gora i Kraljevina Švedska posvećene evropskoj integraciji i bezbjednosti\nRadulović-Linde: Crna Gora i Kraljevina Švedska po...\nRadulović-Linde: Crna Gora i Kraljevina Švedska posvećene evropskoj integraciji i bezbjednosti Regiona, kao i unapređenju saradnje u oblastima turizma i ekonomije\nObjavljeno: 26.05.2021. • 13:07 Autor: MINISTARSTVO VANJSKIH POSLOVA CRNE GORE\nCrna Gora i Kraljevina Švedska imaju odlične odnose i posvećeno rade na intenziviranju političkog dijaloga, kao i na unapređenju saradnje u oblastima evropske integracije, turizma, privlačenja stranih investicija i promovisanja bezbjednosti. Istovremeno, Crna Gora je pouzdan i aktivan partner OEBS-a, koji razvija bliske veze sa Organizacijom i podržava njene prioritete – ocijenjeno je na današnjem sastanku ministra vanjskih poslova Đorđa Radulovića sa predsjedavajućom OEBS-om i ministarkom vanjskih poslova Kraljevine Švedske Ann Linde, koja boravi u zvaničnoj posjeti Crnoj Gori.\nImajući u vidu da je ministarka Linde u posjeti Podgorici i u kapacitetu predsjedavajuće OEBS-om, istaknuto je da je uloga Crne Gore u održivom razvoju, regionalnom miru i bezbjednosti od izuzetne važnosti i u skladu sa konceptom sveobuhvatne sigurnosti koju promoviše ova Organizacija.\nMinistar Radulović je kazao da će Vlada Crne Gore nastaviti intenzivnu saradnju sa Misijom OEBS-a u Crnoj Gori u pogledu sprovođenja reformi u ključnim oblastima - borbi protiv korupcije i organizovanog kriminala, pravosuđa, izbornog sistema, snaženja ljudskih prava, te promocije ekonomskog razvoja i zaštite životne sredine.\nŠef crnogorske diplomatije je izrazio uvjerenje da će Švedska nastaviti da na političkom i ekspertskom nivou, podržava naš vanjskopolitički cilj – članstvo u Evropskoj uniji, pri čemu je prenio očekivanje da ćemo kroz primjenu nove metodologije u pregovorima sa EU početi sa dinamičnijim zatvaranjem poglavlja. Govoreći o saradnji u oblasti ekonomije, ministar Radulović je kazao da je u našem fokusu privlačenje kredibilnih investicija iz Švedske, na čemu predano radimo kroz koncept ekonomske diplomatije.\nMinistar Radulović je upoznao ministarku Linde sa aktuelnom epidemiološkom situacijom u Crnoj Gori, navodeći da srazmjerno broju stanovnika prednjačimo po broju vakcinisanih, te da preduzimamo sve neophodne mjere u pravcu ostvarivanja što uspješnije turističke sezone. Na toj liniji, pozvao je švedske turiste da posjete Crnu Goru, koja će do ljeta biti bezbjedna turistička destinacija.\nMinistarka Linde je ocijenila da dobre odnose dvije države, koji su posebno demonstrirani tokom pandemije kroz repatrijaciju švedskih turista, treba dodatno osnažiti kroz iskorišćavanje brojnih potencijala u sektoru turizma. Dodala je da su u Crnoj Gori prisutne pojedine švedske kompanije, te da je potrebno preduzeti dodatne aktivnosti na povezivanju investitora, u sektorima novih tehnologija, energetike i start-up-a.\nU kontekstu pregovora sa EU, kazala je da Švedska podržava članstvo Crne Gore, kao i sprovođenje reformi, ocijenivši da je sada potrebno primijeniti novu metodologiju i ostvariti napredak u oblastima vladavine prava i ljudskih prava. Pohvalila je potpunu usaglašenost Crne Gore sa vanjskom i bezbjednosnom politikom Evropske unije. Ocijenila je da je važno da EU i Region zajedno rade na prevazilaženju razlika, te da je značajno riješavati preostala pitanja granica sa susjedima, posebno u kontekstu približavanja EU.\nMinistarka Linde je kazala da Crna Gora ima blisku saradnju sa OEBS-om i da aktivno doprinosi u sprovođenju prioriteta predsjedavanja, među kojima su i brojni bezbjednosni izazovi. Na toj liniji, ukazala je na važnu ulogu Crne Gore u obezbjeđivanju regionalne bezbjednosti i stabilnosti. Dodala je da će OEBS raditi na povećanju učešća i ekonomskog snaženja žena u Regionu, pri čemu će njihova Misija pružiti svu neophodnu podršku našoj državi.\nZajednički je ocijenjeno da će današnja posjeta dati dodatan impuls snaženju sveukupnih odnosa, kako na bilateralnom planu, tako i kroz djelovanje pod okriljem OEBS-a sa ciljem očuvanja demokratije, bezbjednosti i stabilnosti u Evropi.


pink.rs | Nedimović za Pink.rs: Do 300 MILIONA DINARA direktne podrške Srbima na KiM, kokretne mere početkom marta\nMinistarstvo poljoprivrede, šumarstva i vodoprivrede izdvojiće dodatnih 200 do 300 miliona dinara direktne podrške poljoprivrednim proizvođačima na Kosovu i Metohiji, najavio je resorni ministar Branislav Nedimović za naš portal.\nPrema njegovim rečima, već početkom marta možemo očekivati i primenu konkretnih mera za pomoć Srbima sa Kosova koji se bave poljoprivredom.\n- Ministarstvo poljoprivrede će zajedno sa Kancelarijom za KiM, napraviti dodatni paket podrške i uključiće se sa finansijskim sredstvima. Stručne ekipe Ministarstva poljoprivrede će na terenu izvršiti procenu kako bi se napravio adekvatan paket pomoći koja će biti namenjena za nabavku mehanizacije, sadnog materijala i stočni fond - objasnio je Nedimoć.\nKako je dodao, ministarstvo će takođe, poslati i tim koji će se baviti pitanjem plasmana robe sa Kosova, jer za veliki deo poljoprivrednih proizvoda postoji dovoljno tržište na prostoru Srbije i uz malo bolju organizaciju, ta mogućnost se može iskoristiti.\nPored finansijske podrške Ministarstva poljoprivrede, interesovanje da Srbima na Kosovu koji žele da tamo ostanu i bave se poljoprivredom, pokazali su kako pojedinci i firme iz Srbije, tako i neke kompanije iz inostranstva, ukazao je Nedimović.\nMeđu njima je i jedna nemačka kompanija koja se bavi organskom poljoprivrednom proizvodnjom i iskazala je želju da otkupljuje proizvode sa prostora gde žive Srbi.\n- Pokazala se snaga i želja tih ljudi da rade i ostanu tamo i postoji potreba da se pomoć višestruko uveća, a država Srbija će naći načine i posebne programe kako bi pomogla srpskom stanovništvu - zaključio je Nedimović.\nŽITORAĐA: Nedimović uručio prva rešenja za kupovinu traktora


ТРАЖЕ ПОПИС СВИХ ЖРТАВА НАТО АГРЕСИЈЕ: Две деценије без броја настрадалих - Јадовно 1941. - КУЛТУРА СЈЕЋАЊА\nNi posle dve decenije od bombardovanja Savezne Republike Jugoslavije, žrtve NATO agresije nisu prebrojane. Do danas nije zvanično poznato koliko je ljudi stradalo za 11 nedelja 1999. godine.\nNezvanični podaci govore da je poginulo oko 2.500 civila, među kojima 89 dece, i oko 1.000 vojnika i policajaca dok je 12.500 ranjeno i povređeno. S druge strane, Fond za humanitarno pravo dokumentovao je stradanje 754 osobe.\nKomisija bi, navode predlagači, trebalo da utvrdi imena i prezimena svih žrtava pomoću njihovih ličnih podataka i statusa u momentu događaja, kako bi se razdvojile civilne od žrtava iz redova vojske i policije. Podaci se 20 godina nalaze u različitim evidencijama, ministarstvima i drugim nadležnim institucijama.\nNaše društvo, kako tvrde predlagači, suočeno je sa pokušajima umanjenja žrtava srpskog i drugih naroda i nacionalnih manjina u bližoj i daljoj istoriji.


Nadgledanje ili nadzor (engleski monitoring) je širok pojam koji opisuje aktivno sakupljanje, verifikaciju i neposredno korišćenje informacija sa ciljem ukazivanja na problem kršenja ljudskih prava. Nadgledanje ljudskih prava uključuje sakupljanje informacija o incidentima, posmatranje različitih događaja (izbori, suđenja, demonstracije, i td.), posećivanje terena i mesta kao što su zatvori, izbeglički kampovi, diskusije sa predstavnicima državnih organa sa ciljem dobijanja informacije o načinu sprovođenja zakona i zakonskih akti na terenu. Termin nadgledanje obuhvata prikupljanje podataka na terenu, njihovu obradu i verifikaciju. Pored toga, praćenje je vremenski kvalitet da se uglavnom odvija tokom dužeg perioda vremena. Nadgledanje ima vremenski kvalitet zbog toga što se odvija tokom produženog vremenskog perioda.\nNadgledanje prava osoba sa invaliditetom je važno za podizanje svesti o diskriminaciji po osnovu invalidnosti i negativan uticaj koji ona ima na živote osoba sa invaliditetom. Nadgledanje prava se može vršiti na više nivoa, i veoma je važno uspotaviti metodologiju nadgledanja. Imajući ovo na umu, Centar za orijentaciju društva je u partnerstvu sa Republičkim udruženjem za podršku osobama sa autizmom, uspostavio saradnju sa Univerzitetom York, Toronto, Kanada na globalnom programu uspostavljanja mehanizama za nadgledanje prava osoba sa invaliditetom. Globalni program Promocija prava na polju invalidnosti (Disability Rights Promotion International) je razvio razvio holistički pristup praćenja prava osoba sa invaliditetom, fokusirajući se na pronalaženje činjenica u tri ključne oblasti:\nLična iskustava osoba sa invaliditetom;\nPreduzetih sistemskih mera za zaštitu i unapređenje prava osoba sa invaliditetom (zakoni, pod-zakonski akti, pravila, programi)\nMedijska slika invalidnosti i pokrivenost tema o pitanjima invalidnosti.\nČinjenice u svakoj od ove tri ključne oblasti nam daju jedan deo priče, ali u kombinaciji, one pružaju potpuniju sliku o diskriminaciji na osnovu invaliditeta. Usvajanjem metodologije i alata koji su razvijeni u sklopu Iniciajtive za promociju prava na polju invalidnosti, COD pokušava da obezbedi holistički pogled na stanje ljudskih prava osoba sa invaliditetom prikupljanjem inforamcija u svakoj od tri oblasti. Aktivnosti na polju nadgledanje prava osoba sa invaliditetom obuhvataju i informisanje predstavnika vlasti i ostali akteri sa merama koje preduzimaju oragnizacije osoba sa invaliditetom sa ciljem poboljšanja opšteg stanje ljudskih prava osoba sa invaliditetom.\nRegionalni centar za nadgledanje prava osoba sa invaliditetom u istočnoj Evropi\nRegionalni Centar je otvoren od strane Centra za orijentaciju društva – COD u partnerstvu sa Republičkim udruženjem Srbije za pomoć osobama sa autizmom i Univerzitetom Jork iz Toronta, Kanada, kako deo globalnog projekta Promociju prava u oblasti invalidnosti (Disability Rights Promotion International – D.R.P.I.). Koristeći pristup baziran na pravima u oblasti invalidnosti, Regionalni Centar će raditi na uspostavljanju održivog, holističkog sistema za nadgledanje (monitoring) sa ciljem ukazivanja na diskriminaciju po osnovama invalidnosti u Istočnoj Evropi.\nViše inforamcija o radu Regionalnog centra za nadgleanje prava OSI možete pronaći na linkovima www.cod.rs i www.yorku.ca/drpi\nMaterijali na temu nadgledanja i sredstva (alati) koji su razvijeni u sklopu Regionalnog centra za nadgledanje prava osoba sa invaliditetom u istočnoj Evropi možete pronaći u bazi znanja ili direktnim klikom OVDE


Visok nivo zagađenja u SAD\nZagađenju vazduha u SAD doprinosi veliki broj automobila\nPrema Američkom udruženju za borbu protiv plućnih bolesti više od polovine stanovnika Sjedinjenih Država udiše vazduh koji je možda opasan po zdravlje. U nedavno objavljenom redovnom godišnjem izveštaju te grupe o stanju vazduha u Americi, rangiran je stepen zagađenosti vazduha od najčešćih zagađivača.\nU ovogodišnjem izveštaju o stanju vazduha kaže se da 53,3 odsto američkog stanovništva - više od 165 miliona ljudi - udiše vazduh koji je često veoma opasan. Pomoćnik potpredsednika Udruženja za borbu protiv plućnih bolesti, Dženis Noland, kaže da su izvori zagađenja mnogi.\n"Mnogo je automobila. Mnogo je morskih luka sa izduvnim gasovima od šlepova, kamiona i prekookeanskih brodova, koji doprinose tome. Zbog geografskih uslova zagađenje često stoji na jednom mestu umesto da ga razveje vetar", kaže Dženis Noland.\nPokazalo se da najčistiji vazduh imaju Honolulu, na Havajima, i Santa Fe, u Novom Meksiku. U ovom istraživanju mereni su i upoređivani nivoi ozona i partikulata - dve najčešće vrste zagađivanja. Ozon je nevidljivi, reaktivni gas u gornjim slojevima atmosfere koji štiti zemlju od štetnog ultraljubičastog zračenja. Ali on je istovremeno štetan za udisanje. Kada sunce zagreje mešavinu automobilskih i industrijskih dimova sa oksidima azota u atmosferi dobija se ozonsko zagađenje poznato kao smog.\n"Ozon je rasprostranjeniji ali su čestice opasnije", kaže Dženis Noland.\nZagađenje partikulatima - čvrstim česticama i kapljicama raznih hemikalija - najčešće je u velikim gradovima sa elektranama na ugalj i teškim dizel kamionima, kao što su Čikago, Njujork i Detroit.\n"Zagađenje na mnoge načine može da vam skrati život", kaže Dženis Noland.\nSkoro 13 miliona ljudi u Americi pati od astme - hronične upale disajnih puteva, a zagađen vazduh samo pojačava njene simptome. Srčani bolesnici takođe pate zbog prljavog vazduha, a sve to zajedno dovodi do povećanja troškova za zdravstvo, kaže direktor za nacionalnu politiku u Udruženju za borbu protiv plućnih bolesti, Pol Bilings.\n"Zagađeni vazduh zaista ubija. Svake godine desetine hiljada ljudi u Americi umire prerano zbog zagađenja partikulatima ili ozonom", kaže Bilings.\nIako je istraživanje sprovedeno samo u Americi, zagađenje vazduha je međunarodna opasnost. Bilings kaže da su Peking i Meksiko siti najzagađeniji gradovi u svetu.\n"Da u Americi nemamo Zakon o čistom vazduhu i mi bismo imali takvo zagađenje u našim velikim gradovima", kaže Bilings.\nPrema tom zakonu iz 1970. godine američka vlada može da kažnjava zagađivače i određuje granice zagađivanja. Ali od samog početka njegovu primenu otežavaju politički i industrijski otpori.


Odlazak u penziju ne znači da ću prestati da radim\nM. K. 22. marta 2017. 06:52\nNakon pisanja medija da će 31. maja podneti zahtev za penziju, predsednik Srbije Tomislav Nikolić izjavio je za „Večernje Novosti“ i „Politiku“ da njegov odlazak u penziju ne znači da će prestati da radi.\n„Kurur“ je ranije preneo da će Nikolić po isteku mandata na Andrićevom vencu podneti zahtev za penziju, a sutrašnje „Novosti“ pišu da predsednik Srbije još nije definitivno prelomio, ali da o tome ozbiljno razmišlja.\n„Moje formalno penzionisanje, ako ga bude, ne znači da ću prestati da radim. Ako sam potreban Srbiji, radiću za nju“, rekao je Nikolić za „Novosti“ odgovarajući na pitanje da li ga to što je najavio mogućnost odlaska u penziju onemogućava da preuzme premijersku ili neku drugu poziciju u vlasti.\n„Odlazak u starosnu penziju ne znači da ću prestati da radim. Uvek ću biti spreman da svoje znanje i iskustvo stavim na raspolaganje za dobrobit i napredak Srbije“, rekao je predsednik Srbije za „Politiku“.\nVreme je za penziju: Fudbaler u 80. godini završava karijeru (foto)\nBeogradski mediji podsećaju da Nikolić ima 65 godina i 45 godina radnog staža, čime je ispunio formalni uslov za odlazak u starosnu penziju.\nOn će moći će da računa na primanja od 104.000 dinara mesečno, koliko po zakonu iznosi 80 odsto od njegove predsedničke plate od 130.000 dinara, a dobiće i zakonske privilegije koje sleduju bibšim predsednicima: kancelariju, savetnika, sekretara, obezbeđenje, automobil, status počasnog predsednika, diplomatski pasoš.\n„Novosti“ saznaju i da će se Nikolić, koji se do sada nije uključivao u predsedničku kampanju lidera SNS Aleksandra Vučića, najverovatnije pojaviti u njenom foto-finišu, odnosno na najvećem beogradskom mitingu 24. marta u „Kombank areni“.


Poglavlje 19 u pristupnim pregovorima čeka na istinski socijalni dijalog | UGS Nezavisnost\nDatum: 12. oktobra 2018 Kategorija: Vesti UGSNema komentara\nEvropski socijalni partneri – Evropska konfederacija sindikata (ETUC) i poslodavačke organizacije BusinessEurope, UEAPME i CEEP organizovali su, 4-5 oktobra 2018. godine u Podgorici, seminar Promovisanje i jačanje socijalnog dijaloga. Seminaru su prisustvovali predstavnici sindikalnih centrala i poslodavačkih organizacija iz zemalja kandidata za članstvo u Evropskoj uniji – Crne Gore, Albanije, Makedonije i Srbije.\nIstičući činjenicu da kvalitet socijalnog dijaloga varira čak i u nekim zemljama Evropske unije, zamenik generalnog sekretara ETUC Peter Scherrer ukazao je na potrebu da se sa procesom ujednačavanja njegove efikasnosti i razvoja saradnje među socijalnim partnerima u zemljama kandidatima započne tokom pristupnih pregovora.\nUčesnicima su predstavljeni akteri, instrumenti i sadržaj socijalnog dijaloga na nivou Evropske unije, kao i oblasti u kojima su, dijalogom, postignuti značajni rezultati. Naglasivši da socijalni dijalog ne podrazumeva samo pregovore, već i konsultacije, diskusije i zajedničke aktivnosti socijalnih partnera u oblasti zakonodavstva, inicijativa i politika, Luis Prats, šef Međunarodnog odeljenja Generalnog direktorata za zapošljavanje, socijalna pitanja i inkluziju pri Evropskoj komisiji, naveo je da su upravo manjkavosti socijalnog dijaloga u zemljama kandidatima osnovni razlog za odlaganje otvaranja poglavlja 19, koje se odnosi na socijalnu politiku i zapošljavanje, u pristupnim pregovorima. Emil Krstanovski, nacionalni koordinator Međunarodne organizacije rada (ILO) za Makedoniju prezentovao je Izveštaj o proceni stanja socijalno-ekonomskih saveta na Zapadnom Balkanu, sačinjen u okviru regionalnog projekta Platforma za zapošljavanje i socijalna pitanja (ESAP).\nKroz rad u grupama i diskusije, sagledani su specifični i zajednički problemi u razvoju socijalnog dijaloga u zemljama regiona, manifestovani kroz pad nivoa zaštite radničkih prava, broja potpisanih i poštovanih granskih kolektivnih ugovora, kroz donošenje zakona po hitnom postupku, bez konsultacija i kroz isključivanje socijalnih partnera iz procesa kreiranja socijalnih i ekonomskih politika. Zaključeno je da otvaranje i zatvaranje poglavlja ne sme da bude prioritet, ukoliko se za to nisu stekli realni uslovi. U tom smislu, neophodno je da Evropska komisija i evropski socijalni partneri budu informisani, od strane reprezentativnih sindikalnih i poslodavačkih organizacija, o promenama i realnom stanju socijalnog dijaloga, kako bi izveštaji o napretku bili upotpunjeni. Evropski socijalni partneri spremni su da, ovakvim skupovima i sličnim aktivnostima, ali i kroz zajedničke projekte, doprinesu razvoju poverenja između sindikalnih centrala i poslodavačkih organizacija, podstaknu razmenu informacija i sagledaju mogućnosti za širu, efikasniju saradnju i jačanje njihovih kapaciteta na nacionalnom nivou u narednom periodu. Jačanje poverenja među partnerima u bipartitnom dijalogu podstaklo bi političku volju države za istinskim i efikasnim socijalnim dijalogom.\nSrbiju je na skupu predstavljalo šest predstavnika dveju reprezentativnih sindikalnih centrala članica ETUC i predstavnik Srpske asocijacije malih i srednjih preduzeća, koja je u članstvu Unije malih i srednjih preduzeća EU (UEAPME).


Čović: Ako ne bude krađe i muljanja Partizan neće skoro osvojiti ABA ligu! Od ’93 traje pokušaj uništavanja Zvezde\nIzvor: MozzartSport.com, 19.Feb.2019, 10:07\nDramatična završnica finalne utakmice Kupa Radivoja Koraća i dalje je centralna tema u srpskoj košarci. Partizan je odbranio i proslavio trofej, u naelektrisanoj atmosferi niškog Čaira, dok u Crvenoj zvezdi i dalje ne mogu da se otmu utisku kako su u nedelju veče oštećeni sudijskim odlukama. O tome je, između ostalog, nepun sat po okončanju fin...\nPogledaj vesti o: Partizan, Košarka, Crvena Zvezda\nIzvor: Večernje novosti, 19.Feb.2019\nČestitaću crno-belima kada pošteno dođu do titule. Čelnicima KSS istekao mandat. Sporni su poslednjih minut i 15 sekundi - kaže Čović KOŠARKAŠI Crvene zvezde napustili su teren niškog "Čaira" pre dodele medalja posle finalne utakmice Kupa Koraća sa Partizanom. Umesto...


TATA MUSLIU SE OGLASIO: Srbija treba da podrži članstvo Kosova u SE, Srbi bi imali bolju zaštitu - Naša Borba\nTATA MUSLIU SE OGLASIO: Srbija treba da podrži članstvo Kosova u SE, Srbi bi imali bolju zaštitu\nSrbija bi trebala da podrži zahtev Kosova za članstvo u Savetu Evrope, jer će tako Srbi na tom prostoru moći bolje da zaštite svoja prava u međunarodnim institucijama, rekao je za N1 novinar Fahri Musliu.\n„Čudi me zašto je Srbija protiv toga do te mere, pogotovo kad se žali da su Srbi na Kosovu ugroženi, da im Albanci ugrožavaju prava, a da nemaju pravo da se žale“, rekao je Musliu za N1.\nIstiče da bi Srbi na Kosovu imali veću pravnu sigurnost jer bi mogli da se žale međunarodnim institucijama.\nProtivljenje Srbije članstvu Kosova u SE je na štetu i Albanaca, ali još više kosovskih Srba, koji se nalaze „između čekića i nakovnja“, jer ih srpska i albanska strana koriste za svoje potrebe, ocenio je Musliu.\n„Mislim da Srbija treba da da podršku, jer ako želite sa nekim da se pomirite, da uspostavite bolje odnose, ne možete da dete ‚grlom u jagode‘, ne možete stalno ‚šamarati‘. Treba spustiti loptu, imati sasvim drugačiji, pomirljiviji stav, upotrebiti normalan jezik, a ne jezik koji ovde upotrebljava Vulin, Petković ili neki drugi“, kazao je on.\nKaže i da sumnja da će u skorije vreme doći do takozvane „normalizacije odnosa“, osim ako se zbog krize u Ukrajini potpuno ne promeni pristup SAD i EU tom problemu.\nEvropa se, kako je ocenio, pokazuje dosta impotentnom.\n„Kosovo na neki način stagnira jer ti odnosi sa Srbijom ne mogu, ne da se normalizuju nego uspostave“, rekao je Musliu.\nPrema njegovim rečima, Kosovo treba da shvati da je priznavanje od strane Srbije „ključ“ i to treba da bude „prioritet svih prioriteta“, a u suprotnom ceo region ide nazad, pojačavaju se podele, nepoverenje, mržnja.\nPrethodni tekstVUČIĆ ZAGRMEO IZ DAVOSA, SVI SE POSAKRIVALI ISPOD STOLOVA: Ne vodimo ni prorusku, ni prozapadnu, već svoju politiku!\nSledeći tekstLABUS: Ako dođe do hladnog rata, Srbija mora da uvede sankcije i kaže ruskoj braći „izvinite, zajb…ste stvar“


Ambasador Japana posetio Gimnaziju - Ozonpress :: internet portal\nTag: ambasador, Đuići Takahara, Gimnazija, Japan\nAmbasador Japana u Srbiji Đuići Takahara posetio je danas čačansku Gimnaziju kako bi pružio podršku učenicima koji pohađaju japanski jezik. Učenje japanskog jezika omogućeno je u 11 škola u Srbiji zahvaljujući Ambasadi Japana, Micubiši korporaciji Beograd, Društvu japanologa Srbije i Filološkog fakulteta Univerziteta u Beogradu. Prema rečima direktora čačanske Gimnazije, između 20 i 30 učenika ove škole godišnje uspešno završi kurs japanskog jezika.\nU želji da pomognu svima koji bi da započnu učenje japanskog jezika u ranoj fazi školovanja, Ambasada Japana u Republici Srbiji, Micubiši korporacija Beograd, Društvo japanologa Srbije i Filološki fakultet Univerziteta u Beogradu započeli su pre tri godine saradnju sa 11 škola u Srbiji, u kojima učenici imaju mogućnost da pohađaju petomesečni besplatni kurs japanskog. Jedna od retkih škola van Beograda i Novog Sada koja je uključena u ovaj projekat je i čačanska Gimnazija. Tim povodom ambasador Japana u Srbiji Đuići Takahara, posetio je ovu školu kako bi učenicima koji pohađaju kurs pružio podršku, ali ih i upoznao sa stiipendijama koje mogu da dobiju od strane Vlade Japana.\n-Srbija i Japan neguju dugogodišnje prijateljske odnose, a jedan od najbitnijih delova je akademska saradnja, širenje japanskog jezika u školama u Srbiji i zbog toga sam danas posetio Gimnaziju u Čačku kako bih pružio podršku deci koja uče japanski jezik. Želja mi je da se širenje japanskog jezika nastavi. Za stipendije Vlade Japana mogu se prijaviti i nastavnici u osnovnim i srednjim školama, i studenti svih kategorija. Broj stipendija je ograničen ali iskreno se nadamo da će se taj broj povećavati jer je naša želja da nastavimo da širimo saradnju među univerzitetima i da što više srpskih studenata dobije priliku da nastavi studije u Japanu, rekao je Đuići Takahara, ambasador Japana u Srbiji.\nJapanska ambasada školama koje učestvuju u projektu obezbeđuje profesora i plaća honorar, a časovi se održavaju dva puta sedmično. Prema rečima direktora Gimnazije Ivana Ružičića, interesovanje učenika za učenje japanskog jezika u početku bude veliko, javi se do 100 učenika, ali kurs uspešno završi između 20 i 30.\n-Ovo je treća godina kako će se u čačanskoj Gimnaziji učiti japanski jezik. Do sada smo uvek pozivali sve četiri godine da se prijave za kurs. Obično interesovanje u početku bude veliko, to bude stotinjak učenika, ali posle veliki broj njih odustane. Otprilike oko 20 do 30 učenika završi kurs i za njih se u maju mesecu imaju organizuje svečani prijem u ambsadi. Drago mi je da je danas sa ambasadorom Japana bilo naših učenika koji su mogli da sa njim razgovaraju na japanskom i da mu postavljaju pitanja, kaže Ružičić.\nOsim u oblasti obrazovanja i sve boljoj ekonomskoj saradnji, Japana je jedan i od većih donatora Srbiji. Tako je nedavno škola u Gornjoj Gorevnici dobila donaciju za rekonstrukciju krova, dok je javno komunalno preduzeće u Lučanima dobilo građevinsku mašinu.\n-Pomoć Japana ide na razne načine i preko raznih programa pomoći. Postoji program koji ide na relaciji vlada sa vladom, ali se trudimo i da pomognemo osnovne potrebe stanovništva. Naše projekte realizujemo direktno s lokalnim institucijama, lokalnim zajednicama, opštinom, pa tako možete videti da je u Čačak pomoć stigla u osnovne škole, u Lučane pomoć komunalnom preduzeću. Sarađujemo na taj način širom Srbije, pomažemo škole, komunalna preduzeća, vrtiće, bolnice, klinikame. Možda naše donacije i sredstva nisu tako velika, ali se u svakom slučaju brzo obezbneđuju, korisnici brzo dobiju realizaciju donacije i brzo se sve realizuje, podseća ambasador Takahara.\nDonatorska sredstva mogu se ostvariti u oblasti obrazovanja, socijalne i zdravstvene zaštite i ekologije. Na sajtu Ambasade Japana redovno se ažurijaju svi podaci kada su u pitanju konkursi za donacije ili stipendije sa prevodom na srpski jezik.


Tag: acai - Clarus Acta\nnova acai berry oksidativna linija\nBy admin2 Comments are Off acai\nZiajina nova Acai berry linija koncentrisana je na probleme kože novijeg doba, na koje najviše utiče zagađen vazduh i smog. Koža oseća spoljašnje uslove puno više nego li to možemo zamisliti, pa se svi nepovoljni uticaji okoline najviše manifestuju upravo na koži. Direktna i stvarna pretnja koži je užurbani način života propraćen prašinom, smogom, parom, UV zračenjem, suvim vazduhom i klimatizovanim prostorima koji deformišu molekularnu strukturu ćelija kože i dovode do degradacije kolagena. Kao rezultat toga, starenje kože napreduje brže, koža gubi elastičnost i postaje suva i dehidrirana, te se javlja problem preosetljivosti.\nEkskluzivnost ove linije je u tome, što je prva linija na našem tržištu koja pored antioksidativnog, anti-pollution i anti-age učinka ima i anti „tech neck“ dejstvo, odnosno redukuje i smanjuje pojavu bora na vratu koje nastaju usled učestalog naginjanja prilikom upotrebe mobilnih uređaja i ostalih gadgeta, bez kojih nam je dan postao jednostavno nezamisliv.


Beta 9. maja 2022. 12:00\nPošta Srbije objavila je prigodnu poštansku marku pod nazivom „Evropa“, kojom učestvuje u takmičenju za najlepšu evropsku marku, koje počinje danas.\nOve godine, zajednička tema izdanja „Evropa“ za sve evropske poštanske operatore, po odluci asocijacije javnih poštanskih operatora PostEvropa (PostEurope), su priče i mitovi, navedeno je u saopštenju.\nPošta Srbije je u okviru emisije „Evropa“ objavila prigodan blok sa jednom markom, nominalne vrednosti 85 dinara, na kojem je predstavljen drekavac, biće iz mitologije Južnih Slovena, naročito zastupljeno u mitologiji Srba.\nKako je navedeno, narodna verovanja kažu da je drekavac, nalik vampiru, materijalna manifestacija duše umrlog koja ne može da nadje svoj mir posle smrti, pa izlazi noću iz groba i proganja one koji su mu zgrešili u životu.\nPrema drugim predanjima, drekavac je pojavni oblik duše umrlog, nekrštenog deteta, koje noću izlazi iz svog groba i obilazi kuću svojih roditelja.\nNajlepša marka Evrope bira se glasovima stručnog žirija i onlajn glasovima posetilaca sajta PostEvrope, po principu „jedan klik jedan glas“, a u izboru za najlepšu marku učestvuju svi javni poštanski operatori zemalja članica PostEvrope.\nGlasanje je otvoreno do 9. septembra na linku http://www. posteurop.org/ europa2022, a Pošta Srbije je pozvala gradjane da daju svoj glas nacionalnoj marki, čiju umetničku realizaciju potpisuju braća Zamurović.\nPrilikom glasanja, kako je precizirano, na listi učesnika takmičenja Srbija se nalazi pod engleskim imenom Republic of Serbia.\nFilatelistička izdanja pod nazivom „Evropa“, kao i glasanje za najlepšu marku, imaju za cilj da naglase saradnju zemalja u domenu poštanskog saobraćaja i da promovišu filateliju, kao i da probude svest o zajedničkim korenima, kulturi i istoriji evropskih zemalja i njihovim zajedničkim ciljevima, navedeno je u saopštenju.\nPrvo izdanje u okviru edicije „Evropa“, objavljeno je 1956.\nOd 1993. godine, PostEvropa postaje odgovorna organizacija, ovlašćena od strane Svetskog poštanskog saveza, za koordinisanje izdavanja ovih maraka i izbor tema, kao i takmičenje za izbor najlepše marke, koje je prvi put održano 2002.


Lalatović: ''Čukarički ne priznaje favorite'' - Sportske.net\nLalatović: ''Čukarički ne priznaje favorite''\nTrener fudbalera Čukaričkog Nenad Lalatović rekao je danas da će njegova ekipa dati sve od sebe da u predstojećem meču protiv Napretka osvoji sva tri boda.\nKajević: "Nismo gubili veru u pozitivan ishod protiv Javora"Bogosavac: "Polako se uklapam, nadam se plej-ofu"Lalatović: ''Znao sam da Javor neće izdržati''Uspeo Lalatov debi, ''Čuka'' preokretom do pobede!Šarac: ''Javor je favorit protiv Čukaričkog''\n"Sutra nas očekuje teža utakmica od prethodne protiv Javora. Napredak je tim koji juri Evropu i koji ima dosta više bodova od nas, a mi se borimo za opstanak. Samim tim, Napredak je blagi favorit, ali je favorit na papiru, po bodovima koje trenutno ima i po mestu na tabeli koje zauzima. Mi favorite ne priznajemo, igramo kući, mi smo Čukarički", rekao je Lalatović na konferenciji za novinare.\nFudbaleri Čukaričog sutra od 17.00 dočekuju Napredak u utakmici 23. kola Super lige Srbije.\nEkipa Nenada Lalatovića je na 11. mestu na tabeli sa 23 boda, dok je klub iz Kruševca peti sa 36.\n"Moji igrači zaslužuju mnogo bolji plasman na tabeli. Nadam se da ćemo kvalitet koji imamo sutra pokazati na terenu. Ponavljam, respektujemo Napredak, to je tim koji nije slučajno tu gde jeste, ali verujem u svoj tim, verujem u svoje igrače", rekao je Lalatović.\n"Atmosfera u timu je dobra, pobednička i daćemo sve od sebe da obradujemo svoje navijače sa osvojena tri boda", dodao je on.\nLalatović je naveo da će u timu biti jedna do dve promene u odnosu na duel protiv Javora u prethodnom kolu. On je dodao da Miroslav Bogosavac konkuriše za tim.\nČukarički je prethodnog vikenda slavio protiv Javora, a Lalatović je naveo da je zadovoljan igrom svoje ekipe.\n"Drugo poluvreme je model kako bih ja voleo da Čukarički igra svih 90 minuta. Ja se nadam da ćemo u tome uspeti. Ovde sam nešto više od mesec dana i teško je sve odmah promeniti, ali mi je drago što igrači prihvataju ono što tražim od njih", rekao je Lalatović i dodao da ga raduje i dobra igra odbrane.\nFudbaler Čukaričkog Marko Docić naveo je da njegovu ekipu protiv Napretka očekuje teška utakmica, možda i najteža u ovom delu prvenstva.\n"Dolazi nam Napredak koji se bori za Evropu. S druge strane, mi nemamo više šta da čekamo, moramo da pobedjujemo. Spremali smo se cele nedelje za to, očekujemo da od prvog minuta krenemo agresivno i da dodjemo do tri boda koja nama znače mnogo", rekao je on.


Džonson ima jasnu odluku za 31. oktobar - B92\nLondon -- Britanska vlada saopštila je da je za 31. oktobar naredila ukidanje svojevremenog britanskog zakona o pristupanju Velike Britanije Evropskoj uniji.\nIzvor: Beta/AFP nedelja, 18.08.2019. | 17:32\nIlustracija: Depositphotos/ Segal\nPremijer Boris Džonson otputovaæe ove nedelje na sastanak sa evropskim liderima. 31. avgust je oèekivani datum Bregzita koji je već dvaput odložen, i dan koji je Boris Džonson obećao kao dan kada će njegova zemlja napustiti EU, uspeo ili ne da ponovo pregovara o sporazumu o tome koji su sklopili prethodna vlada i ostali evropski lideri.\n"Ovo je jasan signal graðanima ove zemlje: napustićemo EU kao što je obećano 31. oktobra bez obzira na okolnosti", rekao je u izjavi ministar Stiv Barklej, ministar odgovoran za Bregzit. "To je istorijski trenutak kada kontrolu nad našim zakonima preuzimamo od Brisela", dodao je on.\nAli ta odluka je uglavnom simbolièna, rekla Madi Timont-Džek, iz istraživaèkog centra "Institut za vladu". "Već smo znali da ćemo ukinuti taj propis, nazvan Zakon o evropskim zajednicama iz 1972, ali nismo znali kada. To je politièki simbol", rekla je ona za AFP.\nBivša premijerka "Tereza Mej to nikad nije najavila, jer to se može uèiniti i u poslednjem trenutku", rekla je ona.\nBoris Džonson želi da izvrši pritisak na EU da, sve više i neposrednije mašući pretnjom odlaska bez dogovora, postigne novi sporazum o Bregzitu, dok Brisel za sada odbija da ponovo otvori pregovore.\nU Berlinu će se u sredu sastati s kancelarkom Angelom Merkel, a u èetvrtak s francuskim predsednikom Emanuelom Makronom. Potom će od 24. do 26. avgusta biti u Biaricu, na samitu G7, gde će se sastati sa amerièkim predsednikom Donaldom Trampom, s kojim se nada da će zakljuèiti ambiciozan sporazum o slobodnoj trgovini posle Bregzita.\nDanašnjoj najavi ukidanja zakona je prethodilo objavljivanje pisma u kojem više od 100 britanskih poslanika poziva Borisa Džonsona da odmah sazove parlament koji je na odmoru, da trajno zaseda do 31. oktobra. "Naša država je na ivici ekonomske krize dok krećemo prema Bregzitu bez dogovora", pišu poslanici koji žele da spreèe takav scenario. "Nalazimo se pred nacionalnom krizom i Parlament mora biti odmah sazvan", upozorili su oni.\nPo Madi Timont-Džek, ako bi Parlament uspeo da "primora Vladu da odloži Bregzit, Vlada bi vrlo lako mogla da promeni datum ukidanja 'Zakona o evropskim zajednicama iz 1972.' i za posle 31. oktobra". Oèekuje se da će poslanici ponovo zasedati od 3. septembra.\nLider laburistièke opozicije Džeremi Korbin planira da donese zahtev za glasanje o poverenju u Džonsona, èija vlada ima samo jedan glas većine u Parlamentu. Ako predlog uspe, Korbin se nada da će postati vršilac dužnosti šefa vlade, da bi se postiglo dalje odlaganje datuma odlaska iz EU, kako bi se izbegao Bregzit bez dogovora, a zatim bi raspisao prevremene izbore.\n"Potrebna nam je vlada koja je spremna za pregovore s Evropskom unijom kako 31. oktobra ne bismo imali katastrofalni izlazak", rekao je Korbin u subotu.\nU sluèaju Bregzita bez dogovora, "Sandej Tajms" je danas otkrio da će se Velika Britanija verovatno suoèiti s nestašicom hrane, gasa i lekova, s blokadama u lukama ili s nemoguænošæu prelaska granice izmeðu Severne Irske i Irske. Taj napis se zasniva na izveštaju Vlade koji je "procureo" medijima.\n"Dokument o tome predstavlja najverovatnije posledice Bregzita bez dogovora, a ne najgori scenario", piše u èlanku. To je danas negirao Majkl Gov, desna ruka Džonsona u vladi, uveravajući na Tviteru da ti dokumenti opisuju "najgori scenario" i da su "u poslednje tri nedelje preduzete veoma znaèajne mere da bi se ubrzale pripreme za Bregzit".\nNemaèki ministar pozitivan na koronavirus\nJermenski premijer pozvao graðane na front: "Nije moguæe diplomatsko rešenje"\nTinejdžer ubica platio uèenicima da mu pokažu nastavnika\nTurska razmatra nove restriktivne mere\nBugarski predsednik negativan\nVuèiæ sutra na panelu Beogradskog bezbednosnog foruma\n"Korona se vratila punom snagom"\n"Prljavi Arapi": Dve žene izbodene ispod Ajfelovog tornja\nSrušio se "suhoj"


Ivanović: Da pokušamo da dođemo do prve prolećne pobede u prvenstvu\nKruševački Napredak u okviru 27.kola Linglong Tire Super lige Srbije na svom stadionu dočekuje goste iz Niša, ekipu Radničkog.\nNovi šef stručnog štaba ’’čarapana’’ Dragan Ivanović ističe da za protivnički tim ovaj meč ima mnogo veći značaj, ali da će i njegovi igrači u meč ući sa mnogo motiva\n’’Radnički ima šansu da dođe do Evrope kroz ligaško takmičenje i za njih utakmica ima veliki značaj. U ovom momentu neću da pravim pritisak na igrače. Ovo je treća nedelja našeg upoznavanja i prilika je da vidimo na kakvom smo nivou. U timu vlada jedna vedra atmosfera i momci dobro treniraju. Mislim da nam svaka nedelja donosi evidentan napredak u igri. Igrači Napretka će u ovaj meč ući maksimalno motivisani i koncentrisani, da pokušamo da dođemo do prve prolećne pobede u prvenstvu.’’


Predstavljena Publikacija „Pregled konkurentnosti Jugoistočne Evrope 2018“\nObjavljeno:24. septembra 2018.\nPublikacija „Pregled konkurentnosti Jugoistočne Evrope 2018“ (PKJIE), koju objavljuje Organizacija za ekonomsku saradnju i razvoj (OECD), predstavljena je danas i u Beogradu, nakon što je prezentovana u aprilu, u sedištu OECD, u Parizu. Ova publikacija ocenjuje prakse u razvoju javnih politika zemalja u regionu, u odnosu na dobre svetske prakse, a cilj je da se unapredi konkurentnost. Publikacija pruža sveobuhvatan prikaz ekonomskog upravljanja, regulative i investicija u šest zemalja Jugoistočne Evrope, među kojima je i Srbija. Njen značaj je u tome što Srbiji pruža važne smernice daljeg razvoja u svih 17 oblasti javnih politika, sa jasnom predstavom postizanja nivoa konkurentnosti, koji je jednak onom koje imaju države članice EU i OECD-a.\nU uvodnom obraćanju na predstavljanju Publikacije, državni sekretar u Ministarstvu finansija, Slavica Savičić, istakla je da je učešće u procesu njene izrade doprinelo dodatnom jačanju koordinacionih i institucionalnih kapaciteta, ne samo Ministarstva finansija i Republičkog sekretarijata za javne politike (RSJP) kao koordinatora, već i resornih ministarstava i drugih institucija koje su učestvovale u pripremi. Konsultacije sa civilnim i akademskim društvom, kao i poslovnim sektorom intenzivirane su tokom izrade publikacije, a brojne dragocene sugestije doprinele su kvalitetu dokumenta, kao i transparentnosti samog procesa.\n„Zbog svog komparativnog i regionalnog koncepta, ova publikacija predstavlja ujedno i snažan mehanizam za podsticanje saradnje sa našim partnerima u regionu u cilju povećanja konkurentnosti i životnog standarda građana. U tom smislu, vrlo je važna strateška preporuka iz publikacije koja identifikuje dva ključna prioriteta za naš region: unapređenje ljudskog kapitala i poslovnog okruženja, kako bi se privukle investicije i podstakla trgovina“, rekla je Slavica Savičić.\nPrema njenim rečima, koliko su ovi pomenuti prioriteti važni, pokazuje i činjenica da se sa Evropskom unijom, u okviru pristupnih pregovora, vodi kontinuirani dijalog o jačanju administrativnih kapaciteta državne uprave i unapređuje proces konsultacija u kreiranju javnih politika. „Imajući u vidu i različite oblike postojeće regionalne saradnje, uključujući ekonomsku oblast, ova publikacija doprineće daljem regionalnom povezivanju, prepoznavanju zajedničkih prioriteta i koordiniranom nastupu“, istakla je državna sekretarka.\nOna je objasnila da su mnoge lekcije, naučene iz prethodnih ciklusa pripreme publikacije, korišćene i u pripremi Programa ekonomskih reformi Republike Srbije (ERP) za period 2018-2020, kao što će biti i za pripremu ERP za period 2019-2021., čiji je cilj unapređenje konkurentnosti, privrednog rasta i zapošljavanja i koji predstavlja značajnu smernicu za upravljanje ekonomskom politikom i strukturnim reformama u Srbiji.


Zavoda za udžbenike i nastavna sredstva\nZavršeni su konkursi za najbolji neobjavljeni roman za nagradu "Zlatna sova" i za najbolju neobjavljenu knjigu za djecu "Sovica" za ovu godinu, saopšteno je iz Zavoda za udžbenike i nastavna sredstva Republike Srpske.\nU konkurenciji za prestižnu književnu nagradu "Zlatna sova" nalazi se 37 rukopisa, a za "Sovicu" 33 rukopisa.\nKnjiževna nagrada "Zlatna sova" izdavačke kuće Zavod za udžbenike i nastavna sredstva obuhvata plaketu /povelju/ za najbolji neobjavljeni roman, objavljivanje djela u tiražu od 500 primjeraka, te autorsku naknadu od 5.000 KM i 20 primjeraka romana.\nTreća nagrada sastoji se od objavljivanja djela u tiražu od 500 primjeraka, te autorske naknade od 1.000 KM i 20 primjeraka romana.\nUkoliko nijedan od autora tri prvonagrađena romana ne bude imao prebivalište u Republici Srpskoj, Zavod zadržava pravo da, na preporuku stručnog žirija, pored nagrađenih romana, uz prethodnu saglasnost autora, objavi još jedan roman autora sa prebivalištem u Republici Srpskoj. U tom slučaju, roman bi bio objavljen u tiražu od 300 primjeraka, uz autorski honorar utvrđen na osnovu internih propisa organizatora konkursa.\nRok za proglašenje najboljeg neobjavljenog romana je 31. maj, a žiri će raditi u sastavu: profesor Goran Maksimović iz Niša, predsjednik žirija, Mirjana Lukić sa Pala i prošlogodišnji dobitnik "Zlatne sove" Radisav Milić iz Smedereva, pisac i književni kritičar.\nKnjiževna nagrada "Sovica" obuhvata plaketu za najbolju neobjavljenu knjigu za djecu, objavljivanje djela u tiražu od 500 primjeraka, autorsku naknadu od 1.000 KM i 20 primjeraka knjige.\nRok za proglašenje najbolje knjige za djecu je 10. maj, a žiri će činiti: profesor Zorana Opačić iz Beograda, predsjednik žirija, Milena Ivanović iz Bijeljine i Aleksandra Čvorović iz Banjaluke.\nU Beogradu uručenje "Zlatne sove" i "Sovice"